qundao/data-zh-poetry huggingface dataset:
武夷九曲歌寿少司马陈公七十有序·其四
作者：卢龙云
朝代：明

四歌曰：我所瞻兮在玉华，溪流四曲景逾赊。钓鱼溪畔放浮槎，题诗合到李仙家。谁与幽栖傍赤霞，仙床倦起看山花。解愠园中试御茶，主人之乐讵有涯。
武清隆兴寺僻静可居而门外纡径深泥不便来往
作者：卢龙云
朝代：明

一榻双林里，焚香展道书。闭门聊玩世，行路辄愁余。僻地尘缘渺，新晴露下初。不须惭物役，独坐见真如。
武闱校士二首
作者：卢龙云
朝代：明

闽海烽初净，辽阳檄转催。徵兵烦十道，策士喜多才。技已穿杨胜，筹因借箸来。君王思颇牧，仗钺早登台。此去频推毂，谁当独请缨。圣恩深养育，壮志待澄清。脱颍三千客，蟠胸十万兵。扶桑弓未挂，须道有干城。
武闱校士二首·其一
作者：卢龙云
朝代：明

闽海烽初净，辽阳檄转催。徵兵烦十道，策士喜多才。技已穿杨胜，筹因借箸来。君王思颇牧，仗钺早登台。
武闱校士二首·其二
作者：卢龙云
朝代：明

此去频推毂，谁当独请缨。圣恩深养育，壮志待澄清。脱颍三千客，蟠胸十万兵。扶桑弓未挂，须道有干城。
残雪
作者：卢龙云
朝代：明

先集看维霰，寒凝气转骄。厓枯同陨叶，林冻任封条。古柏难全翠，高松亦半凋。临风誇玉树，伴月诧银桥。台下歌黄竹，关头忆紫貂。征夫愁远道，思妇怨长宵。进退功难定，盈虚道亦昭。寒灰当候琯，孤枕梦春韶。青女机仍伏，玄皇驾独遥。条风催始岁，爱日转三朝。六出花争卸，千岩冻并消。寒还欺宿莽，生已动幽标。开户迎花信，编篱待药苗。欢吟邀彩笔，胜事试华镳。更喜阳和满，群方乐共饶。
水西驿值雪初晴以公事留者数日
作者：卢龙云
朝代：明

雪夜孤舟傍水西，凝寒犹自恋衣绨。云开野色看逾净，石出江光望不迷。祇以吏情淹客棹，几能公暇对诗奚。乾坤大有阳和气，次第堪收入品题。
永清境上遇张孝廉夜酌
作者：卢龙云
朝代：明

谪宦何知复买邻，一时倾盖偶相亲。南州愧我非高士，东道逢君识主人。径拥蓬蒿怜仲蔚，辖投宾从美陈遵。追欢正合持螯醉，况喜当筵月色新。
汉宫春晓图
作者：卢龙云
朝代：明

禁苑钟声催报晓，枝间处处闻啼鸟。开帘岂复雪霜寒，掩镜齐欢风日好。无边乐事趁春明，韶华满目最关情。娇颜任使名花妒，缓步偏多细草承。共美纤腰回万舞，亦有长门伤独处。新□□□□□歌，密意难传红叶语。堪笑高台止避风，岂能对槛却当熊。丹青图画春风里，哀怨琵琶夜月中。春去春来人渐老，花落花开春竞巧。年年岁岁奉宸游，何论承恩先与后。夭桃如锦柳如丝，流莺千啭上林枝。欲知无限芳春思，总在凭阑不语时。
江应雷偕诸太学追送余苏家桥暮酌有赠答和二首
作者：卢龙云
朝代：明

柳色青青思独劳，霸桥星聚五陵豪。已因别赋分玄草，更遣离愁付浊醪。并马尘轻苏市雪，歌骊声散苑家涛。公车此日需贤哲，谁解诗成得锦袍。握手徘徊却为君，旅中那不念离群。探春预约花为主，入社何妨酒并醺。两地复悬千里月，长途遍历万山云。欲知别后相怀处，驻马题诗日正曛。
江应雷偕诸太学追送余苏家桥暮酌有赠答和二首·其一
作者：卢龙云
朝代：明

柳色青青思独劳，霸桥星聚五陵豪。已因别赋分玄草，更遣离愁付浊醪。并马尘轻苏市雪，歌骊声散苑家涛。公车此日需贤哲，谁解诗成得锦袍。
江应雷偕诸太学追送余苏家桥暮酌有赠答和二首·其二
作者：卢龙云
朝代：明

握手徘徊却为君，旅中那不念离群。探春预约花为主，入社何妨酒并醺。两地复悬千里月，长途遍历万山云。欲知别后相怀处，驻马题诗日正曛。
江行即事二首
作者：卢龙云
朝代：明

舟过维扬雪尽消，片帆南接大江潮。梅花两岸飞残腊，转付春风入柳条。江上兰桡雨后开，山光晴望凤凰台。向阳花木欣欣起，无数轻帆带日来。
江行即事二首·其一
作者：卢龙云
朝代：明

舟过维扬雪尽消，片帆南接大江潮。梅花两岸飞残腊，转付春风入柳条。
江行即事二首·其二
作者：卢龙云
朝代：明

江上兰桡雨后开，山光晴望凤凰台。向阳花木欣欣起，无数轻帆带日来。
江郎石
作者：卢龙云
朝代：明

江郎三片石，鼎立出丹霄。地植孤根远，天擎列柱遥。露为金掌润，霞是赤城标。劲质原无改，浮云暮复朝。
沅州中丞府
作者：卢龙云
朝代：明

叹息西征日，曾烦十万师。星霜驰白羽，洞壑闪朱旗。授钺增开府，修戈慑远夷。太平今有象，谁为惜疮痍。
沅湘交会处
作者：卢龙云
朝代：明

太史南浮日，临沅亦涉湘。江山藉地胜，藻绘擅人长。史述龙门隐，书窥禹穴藏。蛮荒何所重，草木借名香。
沈郡公膺覃恩封典
作者：卢龙云
朝代：明

三年绩未上，已下紫泥书。来暮歌分虎，恩深念佩鱼。前星依北极，薄海庆东储。布诏周蓬巷，承纶及草庐。褰帷仍露冕，赐盖并高车。异等空增秩，应知汉不如。
河间道中遇雪
作者：卢龙云
朝代：明

雪色将风至，寒威上敝裘。解鞍非问酒，何以散离忧。
泊舟湖口有折梅相赠者
作者：卢龙云
朝代：明

春入寒梅久，侵寻到北枝。林疏江月白，香细晓风吹。驿使来能几，花神遇转奇。一杯篷底绿，堪动法曹诗。
泊金陵
作者：卢龙云
朝代：明

秣陵佳气郁龙蟠，此地分曹亦汉官。自是两都雄帝业，六朝何事总偏安。
济河杂咏八首
作者：卢龙云
朝代：明

野色连长薄，河流划大荒。东南仰刍粟，由此达艅艎。箫鼓中川急，轮蹄夹岸频。静观来往客，多是为名人。南来多大贾，远近见帆樯。满载何长物，方舟总越装。陇头初刈麦，稷黍绿苞匀。渐有农家兴，相携洽比邻。马上谁家子，停鞭唤索郎。当歌年十五，调笑酒垆旁。高柳青全合，平芜绿更齐。渔舟依岸宿，不是武陵溪。草色芊绵望，蝉声断续闻。舟中无一事，匡坐对南薰。久客谙贫味，朝霞或可餐。湖光怜渐逼，虾菜此中宽。
济河杂咏八首·其一
作者：卢龙云
朝代：明

野色连长薄，河流划大荒。东南仰刍粟，由此达艅艎。
济河杂咏八首·其七
作者：卢龙云
朝代：明

草色芊绵望，蝉声断续闻。舟中无一事，匡坐对南薰。
济河杂咏八首·其三
作者：卢龙云
朝代：明

南来多大贾，远近见帆樯。满载何长物，方舟总越装。
济河杂咏八首·其二
作者：卢龙云
朝代：明

箫鼓中川急，轮蹄夹岸频。静观来往客，多是为名人。
济河杂咏八首·其五
作者：卢龙云
朝代：明

马上谁家子，停鞭唤索郎。当歌年十五，调笑酒垆旁。
济河杂咏八首·其八
作者：卢龙云
朝代：明

久客谙贫味，朝霞或可餐。湖光怜渐逼，虾菜此中宽。
济河杂咏八首·其六
作者：卢龙云
朝代：明

高柳青全合，平芜绿更齐。渔舟依岸宿，不是武陵溪。
济河杂咏八首·其四
作者：卢龙云
朝代：明

陇头初刈麦，稷黍绿苞匀。渐有农家兴，相携洽比邻。
海上谣
作者：卢龙云
朝代：明

东来渤澥浸扶桑，下见南溟接渺茫。潮平半拍中华岸，流远时通异域航。十洲三岛知何在，兴雨腾云多变态。曾闻鞭石总成虚，复拟扬尘焉可待。登高望远苦难超，百川并注归沃焦。忘机鸥鸟狎烟艇，遭睡骊龙弃纬萧。有客三年居海上，大观饱目心神爽。倘可浮槎伴列仙，不然乘桴穷沆漭。昔逢若士吾家子，蒙谷行游苍雾里。今应何处访安期，我欲从之隔弱水。安得乘风生羽翰，飞越蓬壶周历金台玉阁三千里。
海天松鹤图
作者：卢龙云
朝代：明

共美千年鹤，来依百尺松。樛枝罥海雾，健翮伫天风。阅世冰霜久，巢云岁月同。九皋闻远近，长是应雌雄。
海珠寺谒李忠简公遗像
作者：卢龙云
朝代：明

钟祥曾道应星光，岭海仍流异代芳。忠赤有心悬疏草，勋猷何意在旂常。提戈自障鲸波险，请剑宁辞鸟道长。遗像清高瞻拜肃，珠江犹自胜桐乡。
海虞十二景 其一 龙山带郭
作者：卢龙云
朝代：明

缭绕城边地，移来海上山。峰峦朝暮接，苍翠有无间。紫气时环抱，白云长自閒。仙踪何处觅，蜡屐好同攀。
海虞十二景 其七 破山钟磬
作者：卢龙云
朝代：明

断壁云常补，崩厓路欲迷。仙游邀杖屦，客至访伽梨。闻磬知莲社，听钟认虎溪。禅心如入定，真作絮沾泥。
海虞十二景 其三 七水横琴
作者：卢龙云
朝代：明

流水知音少，扬澜此地回。盈堤多细柳，遇腊有官梅。七派潮声入，千厓淑气开。雍门今去远，何用使人哀。
海虞十二景 其九 绝壁悬门
作者：卢龙云
朝代：明

百丈丹梯迥，乾坤拓此山。高疑通帝座，幽可列仙班。日月平临照，风云递往还。祗应人世外，别自有天关。
海虞十二景 其二 雁塔摩空
作者：卢龙云
朝代：明

阿育留遗胜，千年迹未芜。凭虚观始壮，望远势难模。霄汉闻钟磬，乾坤入画图。锡游飞不尽，登览遍三吴。
海虞十二景 其五 桧坛流月
作者：卢龙云
朝代：明

仙坛嘉树合，世远自齐梁。翠盖参天色，清阴碎月光。干留孤鹤下，叶抱片云凉。直性终无改，灵根谅有常。
海虞十二景 其八 瑞石亭台
作者：卢龙云
朝代：明

磐石依山曲，孤根岁月遒。台成堪坐啸，亭在可销愁。截雨疑犀浦，听箫作凤楼。飞仙宁道远，此地足夷犹。
海虞十二景 其六 桃涧飞泉
作者：卢龙云
朝代：明

涧水飞流出，桃花夹岸开。穿林疑作雨，喷壑自成雷。选胜堪移杖，探幽屡举杯。武陵休再入，聊此涤尘埃。
海虞十二景 其十 拂岩回瀑
作者：卢龙云
朝代：明

悬泉千尺下，飞作雪花轻。岩挂联珠影，溪鸣碎玉声。霏微沾月驭，凌乱洒霓旌。并坐翻愁湿，新来谷口莺。
海虞十二景 其十一 玄林鸽井
作者：卢龙云
朝代：明

卓锡何年至，泉流雪乳寒。群飞天外羽，几就洞中丹。花雨兴龙窟，慈云覆绮阑。酌来应觉爽，沆瀣不须餐。
海虞十二景 其十二 晴海狼崖
作者：卢龙云
朝代：明

大壑容流远，晴天入望多。雨馀看玉蝀，浪里出青螺。观海元无极，题厓尚可磨。鲸波长愿息，击壤听讴歌。
海虞十二景 其四 两湖浮镜
作者：卢龙云
朝代：明

玉匣谁开镜，寒光对郭分。双涵沧海月，半度具区云。钓艇烟笼棹，莲舟绿映裙。歌声随处起，偏动旅中闻。
海虞十二景·龙山带郭
作者：卢龙云
朝代：明

缭绕城边地，移来海上山。峰峦朝暮接，苍翠有无间。紫气时环抱，白云长自閒。仙踪何处觅，蜡屐好同攀。阿育留遗胜，千年迹未芜。凭虚观始壮，望远势难模。霄汉闻钟磬，乾坤入画图。锡游飞不尽，登览遍三吴。流水知音少，扬澜此地回。盈堤多细柳，遇腊有官梅。七派潮声入，千厓淑气开。雍门今去远，何用使人哀。玉匣谁开镜，寒光对郭分。双涵沧海月，半度具区云。钓艇烟笼棹，莲舟绿映裙。歌声随处起，偏动旅中闻。仙坛嘉树合，世远自齐梁。翠盖参天色，清阴碎月光。干留孤鹤下，叶抱片云凉。直性终无改，灵根谅有常。涧水飞流出，桃花夹岸开。穿林疑作雨，喷壑自成雷。选胜堪移杖，探幽屡举杯。武陵休再入，聊此涤尘埃。断壁云常补，崩厓路欲迷。仙游邀杖屦，客至访伽梨。闻磬知莲社，听钟认虎溪。禅心如入定，真作絮沾泥。磐石依山曲，孤根岁月遒。台成堪坐啸，亭在可销愁。截雨疑犀浦，听箫作凤楼。飞仙宁道远，此地足夷犹。百丈丹梯迥，乾坤拓此山。高疑通帝座，幽可列仙班。日月平临照，风云递往还。祗应人世外，别自有天关。悬泉千尺下，飞作雪花轻。岩挂联珠影，溪鸣碎玉声。霏微沾月驭，凌乱洒霓旌。并坐翻愁湿，新来谷口莺。卓锡何年至，泉流雪乳寒。群飞天外羽，几就洞中丹。花雨兴龙窟，慈云覆绮阑。酌来应觉爽，沆瀣不须餐。大壑容流远，晴天入望多。雨馀看玉蝀，浪里出青螺。观海元无极，题厓尚可磨。鲸波长愿息，击壤听讴歌。
淫雨颓垣甚多走笔戏作
作者：卢龙云
朝代：明

蜗居徒四壁，四壁复难存。夜宿玄冥驾，朝翻白帝盆。龙吟当户牖，蛙鼓近堂门。无力驱山鬼，凭谁为筑垣。
清凉台偕诸同社再送公远得寒字
作者：卢龙云
朝代：明

珍重词盟未许寒，慇勤相送出江干。双林暂恋清凉胜，一水先疑聚会难。沙鸟候迎征缆解，晚霞飞伴酒杯乾。茶园到日春犹好，谁共云亭月色宽。
清凉台饯谢友可南还二首
作者：卢龙云
朝代：明

步出清凉界，山川入望来。云光宫阙近，野色画图开。地可登高赋，人宜避暑杯。不堪仍送远，徙倚思悠哉。二仪方览胜，三伏已知秋。舣棹将归客，开尊更并游。凉飙生绿树，胜地即丹丘。明发孤帆渺，遥看雁骛洲。
清凉台饯谢友可南还二首·其一
作者：卢龙云
朝代：明

步出清凉界，山川入望来。云光宫阙近，野色画图开。地可登高赋，人宜避暑杯。不堪仍送远，徙倚思悠哉。
清凉台饯谢友可南还二首·其二
作者：卢龙云
朝代：明

二仪方览胜，三伏已知秋。舣棹将归客，开尊更并游。凉飙生绿树，胜地即丹丘。明发孤帆渺，遥看雁骛洲。
清江行送孙邑簿归清江
作者：卢龙云
朝代：明

江流旋绕临江城，江中之水何清清。江比颍川堪洗耳，清似沧浪可濯缨。结庐江上孙文宝，闭门诵读明经早。官因论秀无中人，政署催科宁下考。朅来海上两期年，廨宇名更高士轩。栖凤原非考城后，淩云况在华阴先。堪叹时无曾待制，叶子才高且同滞。宦辙久知行路难，王门岂合长裾曳。任他设醴左迎虚，已向天台赋遂初。世情自古疑蕉鹿，秋风此日正莼鱼。君家有法名安乐，四休居士言犹昨。携壶当复陟金牛，开门更喜罗黄雀。江水洋洋总乐饥，餐英又到菊花时。昆山璞玉仍韬耀，郤林新桂待华滋。君不见孔家兄弟振清响，当时且坐元祐党。道脉浚于江有源，赢得儒林并瞻仰。又不见刘氏子姓美星郎，科名继武振馀芳。世泽江流同不息，千载令人颂墨庄。君归酿秫柴桑里，看山日坐乌皮几。身外浮名了不关，羽翼云霄将继起。
清湖客舍
作者：卢龙云
朝代：明

历尽炎蒸万里途，喜逢此地是清湖。楼头纤月秋将半，天末凉风暑渐徂。客路栖迟惭旅食，山家幽绝类仙都。休论雁断音书渺，且傍寒灯浊酒壶。
清溪驿见梅花盛开
作者：卢龙云
朝代：明

未入庾关道，梅花已自开。南枝偏较早，春信独先回。浊酒他乡暮，邮亭旅客杯。能诗非水部，见尔亦徘徊。
清溪驿阻风适制府戴公书至兼闻西所已报捷云
作者：卢龙云
朝代：明

远道愁风色，停舟问水程。冻云孤岫白，细雨一溪清。杯酒阳关意，椷书杕杜情。西征闻已捷，铙吹动军声。
清赏斋二首
作者：卢龙云
朝代：明

胜地无常主，高人自结庐。环门多水竹，混迹岂樵渔。万卷连床富，群花向日舒。琴尊俱乐事，何羡府中居。习静成真隐，耽幽艺众芳。一亭杨子宅，三径蒋公堂。渐喜飧霞侣，将休结客场。江湖心尚远，松菊岂全荒。
清赏斋二首·其一
作者：卢龙云
朝代：明

胜地无常主，高人自结庐。环门多水竹，混迹岂樵渔。万卷连床富，群花向日舒。琴尊俱乐事，何羡府中居。
清赏斋二首·其二
作者：卢龙云
朝代：明

习静成真隐，耽幽艺众芳。一亭杨子宅，三径蒋公堂。渐喜飧霞侣，将休结客场。江湖心尚远，松菊岂全荒。
游宗振自莆见过辄有贻赠答和二首
作者：卢龙云
朝代：明

命驾谁千里，神交自昔年。青云多旧侣，白雪富新篇。北海尊仍在，南州榻屡悬。喜君乘兴日，犹及暮春前。一自承环后，称诗辄避名。身容天有幸，才谢国为桢。政每惭三异，招常虑四轻。偏师谁劲敌，资尔护长城。
游宗振自莆见过辄有贻赠答和二首·其一
作者：卢龙云
朝代：明

命驾谁千里，神交自昔年。青云多旧侣，白雪富新篇。北海尊仍在，南州榻屡悬。喜君乘兴日，犹及暮春前。
游宗振自莆见过辄有贻赠答和二首·其二
作者：卢龙云
朝代：明

一自承环后，称诗辄避名。身容天有幸，才谢国为桢。政每惭三异，招常虑四轻。偏师谁劲敌，资尔护长城。
游氏迎晖堂
作者：卢龙云
朝代：明

鸡鸣晓日映扶桑，万里烟消见曙光。影动楼台初上下，色增台构共苍凉。中天瑞霭开长夜，满地清晖豁大荒。最是飞腾宜凤羽，先从海外得朝阳。
湖口阻风
作者：卢龙云
朝代：明

不尽天风扬素波，扁舟几日滞江沱。客情久识难行路，旅调新翻无渡河。莫计邮程悲远道，且看鸥鹭狎渔蓑。南中风候何常定，五两旋催彩鹢过。
潇湘八景 其一 山市晴岚
作者：卢龙云
朝代：明

洞远飞晴翠，峰高近蔚蓝。雨馀山树秀，烟净野花酣。市肆帘初捲，溪桥路可探。垆头堪竟日，有客漫停骖。
潇湘八景 其七 洞庭秋月
作者：卢龙云
朝代：明

远水兼天涌，清秋入月来。龙宫珠乍吐，鸾镜匣初开。荡漾君山出，苍凉梦泽回。买舟堪傍此，随意宿沙隈。
潇湘八景 其三 渔村夕照
作者：卢龙云
朝代：明

积水环门绿，斜阳隔岸红。捲纶初系笮，待月更推篷。泊处依沙柳，歌来杂暮鸿。得鱼供乐事，沽酒醉应同。
潇湘八景 其二 烟寺晚钟
作者：卢龙云
朝代：明

寺对群峰寂，门临一径斜。瀑寒山向暝，烟密树交遮。僧饭过香积，禅栖伴法华。似应钟定后，趺坐说三车。
潇湘八景 其五 潇湘夜雨
作者：卢龙云
朝代：明

近水开千亩，凌云挺万竿。岸容初过雨，林气迥生寒。植节苍逾劲，含风翠欲攒。夜闻清籁远，晓望更檀栾。
潇湘八景 其八 江天暮雪
作者：卢龙云
朝代：明

浩渺波光阔，霏微野望迷。远看蓑笠钓，犹傍水云栖。岛映银涛白，林欹玉树低。岂无乘兴棹，一入剡山溪。
潇湘八景 其六 平沙落雁
作者：卢龙云
朝代：明

秋早知寒候，霜前到水涯。群依鸥鹭侣，声散荻芦花。潦尽沙痕广，江空月影斜。何须畏鱼网，长自狎浮槎。
潇湘八景 其四 远浦归帆
作者：卢龙云
朝代：明

松径因回岸，茅斋对夕阳。双双翔鹳鹤，片片乱帆樯。候已乘风便，心宁怯路长。柴门当半掩，波静舣归航。
潇湘八景·山市晴岚
作者：卢龙云
朝代：明

洞远飞晴翠，峰高近蔚蓝。雨馀山树秀，烟净野花酣。市肆帘初捲，溪桥路可探。垆头堪竟日，有客漫停骖。寺对群峰寂，门临一径斜。瀑寒山向暝，烟密树交遮。僧饭过香积，禅栖伴法华。似应钟定后，趺坐说三车。积水环门绿，斜阳隔岸红。捲纶初系笮，待月更推篷。泊处依沙柳，歌来杂暮鸿。得鱼供乐事，沽酒醉应同。松径因回岸，茅斋对夕阳。双双翔鹳鹤，片片乱帆樯。候已乘风便，心宁怯路长。柴门当半掩，波静舣归航。近水开千亩，凌云挺万竿。岸容初过雨，林气迥生寒。植节苍逾劲，含风翠欲攒。夜闻清籁远，晓望更檀栾。秋早知寒候，霜前到水涯。群依鸥鹭侣，声散荻芦花。潦尽沙痕广，江空月影斜。何须畏鱼网，长自狎浮槎。远水兼天涌，清秋入月来。龙宫珠乍吐，鸾镜匣初开。荡漾君山出，苍凉梦泽回。买舟堪傍此，随意宿沙隈。浩渺波光阔，霏微野望迷。远看蓑笠钓，犹傍水云栖。岛映银涛白，林欹玉树低。岂无乘兴棹，一入剡山溪。
潘季选比部以颁诏事竣还朝并携其子就试都下赋别二首
作者：卢龙云
朝代：明

六传从天下，三山恋昼游。波恬看大海，风动遍遐陬。使节随丹凤，严程待紫骝。西南仍羽檄，何以借前筹。赴阙春为伴，归朝吏是仙。署云初号白，疏草旧称玄。留滞吾同远，飞腾尔独先。秋来看羽翮，庭下更联翩。
潘季选比部以颁诏事竣还朝并携其子就试都下赋别二首·其一
作者：卢龙云
朝代：明
体裁：五言律诗

六传从天下，三山恋昼游。波恬看大海，风动遍遐陬。使节随丹凤，严程待紫骝。西南仍羽檄，何以借前筹。
潘季选比部以颁诏事竣还朝并携其子就试都下赋别二首·其二
作者：卢龙云
朝代：明

赴阙春为伴，归朝吏是仙。署云初号白，疏草旧称玄。留滞吾同远，飞腾尔独先。秋来看羽翮，庭下更联翩。
澹然亭八景有序 其一 小有钟声
作者：卢龙云
朝代：明

何处洞天称小有，疏钟点点出云间。结庐自得寰中胜，入社僧同物外閒。问字去来杨子宅，参禅日暮远公山。总知至理归恬澹，习静应能共闭关。
澹然亭八景有序 其七 鳌顶祥云
作者：卢龙云
朝代：明

鳌戴三山弱海东，城南咫尺亦堪同。卿云缭绕孤峰外，瑞色冲腾杳霭中。影结楼台临绝涧，光生岩岫散晴空。高人对此自怡悦，不羡飞扬逐大风。
澹然亭八景有序 其三 芝山晓月
作者：卢龙云
朝代：明

紫芝烨烨遍山椒，山对孤亭望不遥。睡起暝烟犹洞壑，坐看华月正云霄。清辉缥缈临书幌，曙色依稀接绮寮。矫首乾坤吟思远，馀醺卯酒未全消。
澹然亭八景有序 其二 兽石龙吟
作者：卢龙云
朝代：明

突兀孤峰孰斗奇，地灵盘毓许先知。冲霄头角看来近，戛石音声识者希。亭似草庐诸葛卧，人方渔钓渭阳师。天池云雨年年在，递看飞腾万里时。
澹然亭八景有序 其五 十洋城市
作者：卢龙云
朝代：明

百里专城傍海濆，千家鸡犬日相闻。南荒卉服通朝贡，北阙龙章净岛氛。山郭但裁招隐赋，楼船何事伏波军。勿言近市多喧杂，亭敞时堪驻白云。
澹然亭八景有序 其八 瀛洲晚渡
作者：卢龙云
朝代：明

清江环抱号瀛州，日晚人归古渡头。波带夕阳催荡桨，潮生海月待维舟。尘途不定时来往，鸥鸟无心自去留。始识澹中馀隽永，萧然身世即丹丘。
澹然亭八景有序 其六 五马烟萝
作者：卢龙云
朝代：明

山势崚嶒跃马来，当檐朝暮翠屏开。四时物色烟花里，百叠峰峦锦绣堆。长许卧游碧落外，何须济胜白云隈。知君雅有看山兴，不厌凭阑日几回。
澹然亭八景有序 其四 北盂夕照
作者：卢龙云
朝代：明

苍苍员峤面高斋，山色岧峣夕转佳。永日开帘来紫气，馀晖傍户映丹厓。牛羊已下初闻磬，鸟雀驯来尚满阶。莫怪茶垆淹坐久，晚晴瞻眺动诗怀。
澹然亭八景有序·小有钟声
作者：卢龙云
朝代：明

何处洞天称小有，疏钟点点出云间。结庐自得寰中胜，入社僧同物外閒。问字去来杨子宅，参禅日暮远公山。总知至理归恬澹，习静应能共闭关。突兀孤峰孰斗奇，地灵盘毓许先知。冲霄头角看来近，戛石音声识者希。亭似草庐诸葛卧，人方渔钓渭阳师。天池云雨年年在，递看飞腾万里时。紫芝烨烨遍山椒，山对孤亭望不遥。睡起暝烟犹洞壑，坐看华月正云霄。清辉缥缈临书幌，曙色依稀接绮寮。矫首乾坤吟思远，馀醺卯酒未全消。苍苍员峤面高斋，山色岧峣夕转佳。永日开帘来紫气，馀晖傍户映丹厓。牛羊已下初闻磬，鸟雀驯来尚满阶。莫怪茶垆淹坐久，晚晴瞻眺动诗怀。百里专城傍海濆，千家鸡犬日相闻。南荒卉服通朝贡，北阙龙章净岛氛。山郭但裁招隐赋，楼船何事伏波军。勿言近市多喧杂，亭敞时堪驻白云。山势崚嶒跃马来，当檐朝暮翠屏开。四时物色烟花里，百叠峰峦锦绣堆。长许卧游碧落外，何须济胜白云隈。知君雅有看山兴，不厌凭阑日几回。鳌戴三山弱海东，城南咫尺亦堪同。卿云缭绕孤峰外，瑞色冲腾杳霭中。影结楼台临绝涧，光生岩岫散晴空。高人对此自怡悦，不羡飞扬逐大风。清江环抱号瀛州，日晚人归古渡头。波带夕阳催荡桨，潮生海月待维舟。尘途不定时来往，鸥鸟无心自去留。始识澹中馀隽永，萧然身世即丹丘。
濛里舟中
作者：卢龙云
朝代：明

江风吹浪雨犹寒，面面群山碧霭攒。贾客帆樯依岸出，人家灯火隔林看。渐于僮仆情亲厚，转怯关山路渺漫。半月离家殊未久，短吟聊放客怀宽。
瀑布泉在百丈厓
作者：卢龙云
朝代：明

缥缈丹梯最上头，何来千仞泻飞流。初疑银汉从天下，忽讶沧波倒峡浮。草木春回馀作润，江山人藉此相留。红尘久负登临兴，沾洒欣从物外游。
照眉池世传赵宫人照眉于此
作者：卢龙云
朝代：明

荒池千载后，尚忆照眉时。云鬓临妆罢，花容傍槛移。柳馀深染黛，桃学淡凝脂。此日空樵牧，兴亡事可悲。
熊颜二茂才各以诗为贽赋答二首
作者：卢龙云
朝代：明

蓬莱宫阙待仙班，倾盖逢君暂解颜。结客少年场渐散，异乡岐路辙俱环。相看气味投兰芷，不为泥途弃蒯菅。珍重双珠来合浦，案头交映夜光寒。楚畹曾传大国香，相逢意气即飞扬。艰危鸟道非龙种，蹀躞词场总雁行。得路云霄终接武，论文风雨暂连床。荆州敢谓同司命，却喜文林集众芳。
熊颜二茂才各以诗为贽赋答二首·其一
作者：卢龙云
朝代：明

蓬莱宫阙待仙班，倾盖逢君暂解颜。结客少年场渐散，异乡岐路辙俱环。相看气味投兰芷，不为泥途弃蒯菅。珍重双珠来合浦，案头交映夜光寒。
熊颜二茂才各以诗为贽赋答二首·其二
作者：卢龙云
朝代：明

楚畹曾传大国香，相逢意气即飞扬。艰危鸟道非龙种，蹀躞词场总雁行。得路云霄终接武，论文风雨暂连床。荆州敢谓同司命，却喜文林集众芳。
燕歌行
作者：卢龙云
朝代：明

春风入户燕初飞，柳色方舒花欲辉。紫陌游人催晓骑，翠楼小妇裁春衣。夫婿此时轻远别，挥手魂销心百结。吴刀出匣佩秋霜，宛马连钱嘶汗血。行行却道赴金河，杖策相看意气多。三军羽骑欢传箭，六郡良家喜荷戈。去时娇鸟鸣春早，此日凄风凋塞草。拟清瀚海博侯封，不怨玉关羁人老。陇头孤月照连营，想见征夫夜勒兵。入梦似闻出塞曲，断肠偏送捣衣声。沙边鸣雁翩翩起，日日思君几千里。归来应及纪凌烟，丈夫有志报天子。
牟母薛孺人贞慈诗有引
作者：卢龙云
朝代：明

江汉钟奇淑，庭闱萃众芳。早推闺里彦，继擅妇中良。誓志明如日，存孤薄履霜。柏舟宁共矢，芦絮不堪裳。歌鹄自完节，丸熊更义方。诗书遗泽远，孝友颂声长。教仕绩逾最，移忠庆未央。风清萱草茂，露浥桂枝香。星焕集贤里，天开燕喜堂。母恩诚欲报，子道亦同光。
猛虎行
作者：卢龙云
朝代：明

南山深林多虎穴，猛虎噬人时出没。嗟尔虎胡不仁，驺虞之厚麟振振。尔独胡为甘食人，咆哮百兽尽辟易。山家闭门晏未出，往来射猎观行迹。男儿欲作健，誓寝汝之皮。昔年白额今安在，除害终看饮羽时。
玉兰花
作者：卢龙云
朝代：明

楚畹曾传擅国香，奇花如玉色偏良。千红未羡桃林满，万绿宁誇柳径芳。白帝初分瑶作蕊，素娥只喜淡为妆。看来月下浑无色，却认枝头有暗香。
王倩泠自四明来访将由罗浮历武夷至雁荡而归武林赋此为别
作者：卢龙云
朝代：明

雪夜扁舟过子猷，偶因并合散穷愁。鉴湖月色辞乡远，粤岭梅花伴客留。春酒碧霞瑶石酌，岩茶新雨幔亭游。永嘉山水应无尽，早向钱塘及好秋。
王孝廉席上送蒋郡博给假南还
作者：卢龙云
朝代：明

几夜秋声急，催君解缆行。莼鲈思正渺，衣马念全轻。杯酒还今夕，邮签柰去程。相违休道远，南望不胜情。
王德称从外舅韩公�兵槜李以所著客越集见惠代柬留酌
作者：卢龙云
朝代：明
体裁：五言律诗

仗剑南游客，迎秋望故乡。山川来越绝，风雨度维扬。抱玉齐冰镜，怀珠溢锦囊。久无诗伴至，那可废传觞。
王明君二首
作者：卢龙云
朝代：明

掩泪含情出汉宫，胡王见妾喜相逢。天留薄命教和虏，敢悔当时计未工。马上啼痕染别衣，琵琶有恨寸心违。妾身未怨丹青误，只怪和戎事已非。
王明君二首·其一
作者：卢龙云
朝代：明

掩泪含情出汉宫，胡王见妾喜相逢。天留薄命教和虏，敢悔当时计未工。
王明君二首·其二
作者：卢龙云
朝代：明

马上啼痕染别衣，琵琶有恨寸心违。妾身未怨丹青误，只怪和戎事已非。
王明府调任龙门
作者：卢龙云
朝代：明

已看骑竹慰儿童，复有宣麻下汉宫。飞舄未论天近远，分符宁限地西东。讴歌渐起鸣琴外，悲怨翻传别调中。何事山城偏借寇，萧条榛莽入春风。
王生自闻赍平倭捷诏于莆阳有赠赋答
作者：卢龙云
朝代：明

子虚犹未遇，乘传似南行。大有题桥志，兼怜结袜情。歌因怀杕杜，心已畀干旌。老幼知扶杖，瞻天百感生。
王百谷为余序谈诗类要赋此寄谢
作者：卢龙云
朝代：明

箧笥犹存旧寄诗，品题何意复吾私。玄言并入临池兴，彩笔兼传幼妇词。羲献风流元代美，邹枚儒雅总堪师。可能便舣吴门棹，载酒从君更问奇。
王百谷谓余久不调意诗为祟也赋答二首
作者：卢龙云
朝代：明

久欲蠲诗癖，三缄渐废言。官閒时见猎，业在匪专门。五斗知何物，千秋用自存。惊人仍丽句，留滞不须论。海内论骚雅，登坛几代兴。江山留汗漫，风月竞腾凌。工自穷应得，吟随困转增。诗魔宁有祟，天意或堪凭。
王百谷谓余久不调意诗为祟也赋答二首·其一
作者：卢龙云
朝代：明

久欲蠲诗癖，三缄渐废言。官閒时见猎，业在匪专门。五斗知何物，千秋用自存。惊人仍丽句，留滞不须论。
王百谷谓余久不调意诗为祟也赋答二首·其二
作者：卢龙云
朝代：明

海内论骚雅，登坛几代兴。江山留汗漫，风月竞腾凌。工自穷应得，吟随困转增。诗魔宁有祟，天意或堪凭。
王百谷谓余久不调意诗为祟也赋答二首方生志赓自三吴归索一言以寿其尊人为赋二首·其一
作者：卢龙云
朝代：明
体裁：五言律诗

游子心千里，瞻云海一方。春晖遥爱日，彩服待持觞。酒酿沧波阔，歌翻白雪长。倚门仍有望，健翮早飞扬。
王皞如茂才省觐尊公太守兼谒外舅司理辱枉顾有赠赋此志别
作者：卢龙云
朝代：明

寥寥薄宦托交疏，有客停桡问谪居。人在鸡群看羽翼，我缘玉润识璠玙。宾筵乍动南州榻，经笥毕藏外氏书。别后总殷儿女恋，庭槐须道应难虚。
王莽城二首
作者：卢龙云
朝代：明

残堞馀秋草，颓垣带夕阳。当年曾下士，谁为语兴亡。杨风吹马首，棘露染车尘。不见谈玄宅，何人复美新。
王莽城二首·其一
作者：卢龙云
朝代：明

残堞馀秋草，颓垣带夕阳。当年曾下士，谁为语兴亡。
王莽城二首·其二
作者：卢龙云
朝代：明

杨风吹马首，棘露染车尘。不见谈玄宅，何人复美新。
王观察八柏亭二首
作者：卢龙云
朝代：明

宅以三槐胜，亭因列柏留。岁寒偏不改，春翠日添稠。门亦曾罗雀，材非但蔽牛。悠悠伤往事，气节自千秋。乔木家声远，芳亭胜事繁。雪霜看愈劲，雨露感偏存。几就閒居赋，休誇独乐园。东山何日起，难自老衡门。
王观察八柏亭二首·其一
作者：卢龙云
朝代：明

宅以三槐胜，亭因列柏留。岁寒偏不改，春翠日添稠。门亦曾罗雀，材非但蔽牛。悠悠伤往事，气节自千秋。
王观察八柏亭二首·其二
作者：卢龙云
朝代：明

乔木家声远，芳亭胜事繁。雪霜看愈劲，雨露感偏存。几就閒居赋，休誇独乐园。东山何日起，难自老衡门。
王郡丞有赠未答旋复惠酒并谢
作者：卢龙云
朝代：明

驱车前后出金台，天末萍踪并傥来。官冷未应徒伏枕，公馀差可慰衔杯。亭因好事相携酒，我亦怀人姑酌罍。莫怪诗情太寥寂，苦无头上雨云催。
珠泉
作者：卢龙云
朝代：明

何处青山海上浮，浮来山下是龙湫。一潭滉漾沧浪色，万颗匀圆合浦流。深竹况宜逃暑会，野航真作弄珠游。与君坐对冰壶澈，可道无因尚暗投。
瑶池喜燕歌长至日为友人寿母
作者：卢龙云
朝代：明

天上欣迎至，人间庆履长。书云礼罢初增线，爱日情深复举觞。慇勤开绮席，并奏云和瑟。擎来玉乳九霞浆，侑以金桃千岁实。斑衣庭下舞蹁跹，间有蓬莱阆苑之群仙。灵妃环侍，玉女在前。枣如瓜，藕如船，脯麟炙凤多芳鲜。白鹿车随孔雀扇，霓旌羽盖云中现。大会何须侈幔亭，珠树瑶林介福殿。酒阑便拟白云谣，听彻缑山学凤箫。侍女笙歌相间作，骖鸾驾鹤递招邀。昔时八骏空驰骛，此日庭帏乐自足。承欢侍宴似东方，大隐金门仍所欲。
瓜洲别廖文学之饶平便道过里
作者：卢龙云
朝代：明

捧檄同君出帝城，扁舟南下棹波平。中流过雨增河广，两岸鸣蝉送客行。忆李他时云树意，师韩潮士斗山情。月明瓜步分岐处，二字乡园为寄声。
瓶莲二首
作者：卢龙云
朝代：明

翠盖环池远，红妆入户妍。双双疑解语，应是水宫仙。水向壶中渌，花翻案上红。何须三百里，遥望鉴湖东。
瓶莲二首·其一
作者：卢龙云
朝代：明

翠盖环池远，红妆入户妍。双双疑解语，应是水宫仙。
瓶莲二首·其二
作者：卢龙云
朝代：明

水向壶中渌，花翻案上红。何须三百里，遥望鉴湖东。
甘棠税驾卷为杨兵宪作
作者：卢龙云
朝代：明

车骑重看到海乡，褰帷夹道旧甘棠。几年蔽芾依留荫，此日澄清慰奉尝。故老短筇瞻节钺，使君新绶并银黄。关西世泽应长在，更普商霖下大荒。
由云阳登陆途中杂咏五首
作者：卢龙云
朝代：明

吴越舟初系，维扬渡不迷。山川馀应接，岐路任东西。宦迹存鸡肋，春风送马蹄。王孙游莫倦，芳草正萋萋。旅席何曾暖，严程不暂遑。窗间蝴蝶梦，天上鹭鹓行。晓曙疏星白，风沙大陆黄。主人粱正熟，驱马复他乡。客路春山远，乡心海国遥。澹烟催柳变，细雨濯花娇。策马过回岸，听鸡度板桥。王遵叱驭意，多恋圣明朝。浊酒当春候，缁尘又客衣。梨花开野店，燕子入山扉。已逐行程远，休嫌乐事违。上林香满树，还待日辉辉。廿载风尘役，三春道路人。瞻天行渐近，知己仗谁亲。漂泊悲游子，支离笑逐臣。绝怜芳草色，随处傍征轮。
由云阳登陆途中杂咏五首·其一
作者：卢龙云
朝代：明

吴越舟初系，维扬渡不迷。山川馀应接，岐路任东西。宦迹存鸡肋，春风送马蹄。王孙游莫倦，芳草正萋萋。
由云阳登陆途中杂咏五首·其三
作者：卢龙云
朝代：明

客路春山远，乡心海国遥。澹烟催柳变，细雨濯花娇。策马过回岸，听鸡度板桥。王遵叱驭意，多恋圣明朝。
由云阳登陆途中杂咏五首·其二
作者：卢龙云
朝代：明

旅席何曾暖，严程不暂遑。窗间蝴蝶梦，天上鹭鹓行。晓曙疏星白，风沙大陆黄。主人粱正熟，驱马复他乡。
由云阳登陆途中杂咏五首·其五
作者：卢龙云
朝代：明

廿载风尘役，三春道路人。瞻天行渐近，知己仗谁亲。漂泊悲游子，支离笑逐臣。绝怜芳草色，随处傍征轮。
由云阳登陆途中杂咏五首·其四
作者：卢龙云
朝代：明

浊酒当春候，缁尘又客衣。梨花开野店，燕子入山扉。已逐行程远，休嫌乐事违。上林香满树，还待日辉辉。
画兰
作者：卢龙云
朝代：明

浥露呈秋色，含风动国香。不须滋九畹，自爱一枝芳。
画梅
作者：卢龙云
朝代：明

万木犹含冻，一枝渐着花。寒香风里动，素影月中斜。老干仍春色，孤芳自岁华。巡檐方索笑，触目兴先赊。
画竹
作者：卢龙云
朝代：明

千亩何须胜渭川，此君风节在孤妍。每怜俗态消难尽，日日平安好为传。
画菜
作者：卢龙云
朝代：明

风味长存士大夫，映畦新绿更堪娱。眼中百事只如此，且问民间色有无。
画马
作者：卢龙云
朝代：明

暂释羁衔性最宜，谁从垌牧识纤离。兰筋养就追风力，不负驱驰报所知。
画鸟
作者：卢龙云
朝代：明

卑栖何事未乔迁，却道飞鸣两寂然。自是相求声始切，乘风振翮总凌天。
画鸟
作者：卢龙云
朝代：明

可笑沙头鸟，不鸣亦不飞。何似惊人去，层霄共览辉。
留别丁国云
作者：卢龙云
朝代：明

帝里同为客，交情尔更真。开尊来雪夜，握手慰风尘。并马游俱壮，歌骊思转频。不堪言别后，途次独迎春。
留别袁太学
作者：卢龙云
朝代：明

与尔同桑梓，相将上国游。诗篇谁竞美，杯酒每淹留。雪里牵行色，天涯起别愁。未知重会处，应早觅书邮。
留别袁敬德
作者：卢龙云
朝代：明

千树桃花去后栽，玄都何日更重来。黄金笑我非奇骨，綵笔怜君自逸才。易水馀寒侵别骑，阳关新绿照行杯。漂零剑气何由合，望极龙光烛上台。
留别陈正甫
作者：卢龙云
朝代：明

数月燕都屡接游，季方才调迥难俦。名流本自钦前辈，交谊何因得并投。起草正悬题柱望，折梅先动索居愁。风尘远道真相忆，宵梦还随谒凤楼。
留别黄汝纶
作者：卢龙云
朝代：明

风尘耽薄禄，岁月混微名。衣敝鹑将结，琴孤鹤共清。诗多留滞意，酒慰别离情。试问金台客，谁当赋二京。
瘿木杯有引
作者：卢龙云
朝代：明

劲质依山涧，何心匠石知。成能非强饰，致用出离奇。浮处皆为白，行来但诉迟。金罍堪并列，玉醴总相宜。
登朐山
作者：卢龙云
朝代：明

雨足芳郊万绿齐，看山携伴过前溪。云閒杖屦花迎入，日永壶觞鸟劝提。比屋喜逢鸡犬静，公庭那有簿书迷。不妨取醉成高会，共听流莺自在啼。
白云洞
作者：卢龙云
朝代：明

岩岩翠壁倚天开，冉冉閒云度壑来。野瀑细流成曲水，石床积润带苍苔。芳亭岁引看山屐，纡径时同避暑杯。贪赏夕阳天忽晚，又从云里戴星回。
白马篇
作者：卢龙云
朝代：明

白马铁连钱，长安侠少年。仗剑去乡邑，结客多才贤。名家推六郡，勇略冠三边。从军出陇右，应募赴河源。长驱时自负，直捣每争先。胜算孙吴后，英声卫霍前。横行绝沙漠，飞渡过祁连。旌旗摇汉月，笳鼓彻胡天。久期清瀚海，时欲勒燕然。旋师歌入塞，奏捷颂甘泉。岂慕山河赏，惟思竹帛传。国恩诚欲报，出门谢所牵。丈夫志四海，岂私儿女怜。
百丈厓在东镇沂山
作者：卢龙云
朝代：明

海上岧峣拥翠回，当霄壁立势雄哉。青春洞口犹含雪，白日泉声似带雷。天造故悬千尺险，地灵何藉五丁开。诸峰罗列俱难比，不尽浮云任去来。
百仙图为陈司马题
作者：卢龙云
朝代：明

何处山幽开洞府，苍松白石烟霞古。南极星腾涧壑辉，百仙并集呼且舞。天门宛似辟三宫，天池又与二室同。莲比华山千叶秀，云气昆丘及阆风。铁桥应是罗山曲，扶醉桥头鞭白鹿。斲得终南地肺芝，采药天台犹未足。大会依稀赴幔亭，结庐主人亦谪星。海上蟠桃经岁熟，倚门云是董双成。何必飞升同白日，棋局优游晋石室。羽扇堪挥障世尘，遍览名山愿已毕。慇勤为谢吕纯阳，卢生犹解说黄粱。归与亦欲随仙侣，万态浮云酒一觞。
皞如阻风江上复有寄怀之作次和
作者：卢龙云
朝代：明

遥望江头彩鹢飞，轻鸥点点暮烟微。心随驿路川原远，目断来鸿信息稀。天划重湖波淼淼，诗因同调思依依。石尤不谓翻留客，正值思君半掩扉。
盆兰二首
作者：卢龙云
朝代：明

何物为幽客，开帘有国香。总无滋九畹，亦解汎风光。坐久香俱化，心同味倍宜。秋来还作佩，入梦有谁知。
盆兰二首·其一
作者：卢龙云
朝代：明

何物为幽客，开帘有国香。总无滋九畹，亦解汎风光。
盆兰二首·其二
作者：卢龙云
朝代：明

坐久香俱化，心同味倍宜。秋来还作佩，入梦有谁知。
益津八景 其一 霸台朝阳
作者：卢龙云
朝代：明

先朝遗胜有高台，晓日登临霁色开。望似泰山标日观，气如沧海射蓬莱。五云彩彻层霄迥，万里辉腾八极回。任是阳光能被远，苍凉先向此中来。
益津八景 其七 盐河春鸟
作者：卢龙云
朝代：明

东风几日满城陬，冰雪凝寒已渐收。漠漠水云春自足，飞飞林泽鸟相求。即看市近机仍狎，何必山深景更幽。翔集总缘天性在，偶来觞咏亦沧洲。
益津八景 其三 环城烟柳
作者：卢龙云
朝代：明

郊原烟雨递相催，柳色微茫拂翠来。林际迁莺如上苑，街前走马类章台。栽移彭泽诗千首，折向阳关酒一杯。造物固知饶近地，春光漏泄遍城隈。
益津八景 其二 老堤晚渡
作者：卢龙云
朝代：明

郡城南接大堤游，日晚人归古渡头。家傍寒塘鱼作市，门临荒渚鹜为洲。夕阳舟楫频来往，野水乾坤任拍浮。景色不须愁已暮，月明还照荻花秋。
益津八景 其五 岳庙波光
作者：卢龙云
朝代：明

崇祠寂寂出中阿，新涨环门有白波。草绿似因蓬作岛，天光疑用镜降魔。堂前说法龙堪绕，台上翻经鸟屡过。闻道泰云时挟雨，故添沧水濯盘涡。
益津八景 其八 苑口秋涛
作者：卢龙云
朝代：明

一线江流引急湍，奔腾长作劲潮看。九河瓴势浮空下，八月涛声杂雨寒。自是百川能学海，岂无砥柱善回澜。千年疏凿功思禹，咫尺沧溟大壑宽。
益津八景 其六 觐光山色
作者：卢龙云
朝代：明

城上高楼俯樾丛，山光隐映画图中。总无竞秀千岩逼，却有寻芳一径通。天入中原形具美，地临三辅势偏雄。郁盘灵淑知无尽，长为皇家壮镐丰。
益津八景 其四 堂淀风荷
作者：卢龙云
朝代：明

东南凝望尽湖光，冉冉红蕖十里芳。渌水明霞娇欲语，白蘋过雨暗生香。吴娃曲调堪移舫，楚客衣裳好纳凉。似道今人俱解爱，淩波争艳水云乡。
益津八景·霸台朝阳
作者：卢龙云
朝代：明

先朝遗胜有高台，晓日登临霁色开。望似泰山标日观，气如沧海射蓬莱。五云彩彻层霄迥，万里辉腾八极回。任是阳光能被远，苍凉先向此中来。郡城南接大堤游，日晚人归古渡头。家傍寒塘鱼作市，门临荒渚鹜为洲。夕阳舟楫频来往，野水乾坤任拍浮。景色不须愁已暮，月明还照荻花秋。郊原烟雨递相催，柳色微茫拂翠来。林际迁莺如上苑，街前走马类章台。栽移彭泽诗千首，折向阳关酒一杯。造物固知饶近地，春光漏泄遍城隈。东南凝望尽湖光，冉冉红蕖十里芳。渌水明霞娇欲语，白蘋过雨暗生香。吴娃曲调堪移舫，楚客衣裳好纳凉。似道今人俱解爱，淩波争艳水云乡。崇祠寂寂出中阿，新涨环门有白波。草绿似因蓬作岛，天光疑用镜降魔。堂前说法龙堪绕，台上翻经鸟屡过。闻道泰云时挟雨，故添沧水濯盘涡。城上高楼俯樾丛，山光隐映画图中。总无竞秀千岩逼，却有寻芳一径通。天入中原形具美，地临三辅势偏雄。郁盘灵淑知无尽，长为皇家壮镐丰。东风几日满城陬，冰雪凝寒已渐收。漠漠水云春自足，飞飞林泽鸟相求。即看市近机仍狎，何必山深景更幽。翔集总缘天性在，偶来觞咏亦沧洲。一线江流引急湍，奔腾长作劲潮看。九河瓴势浮空下，八月涛声杂雨寒。自是百川能学海，岂无砥柱善回澜。千年疏凿功思禹，咫尺沧溟大壑宽。
盐宪陈公生祠
作者：卢龙云
朝代：明

煮海兴齐策，充边藉汉盆。久知盐是政，兼用法为官。宪府霜曾凛，春台泽自宽。发奸毫尽析，诘暴赡先寒。狼井休为祟，猺车不苦难。出涂时并悦，编户众咸安。惠爱三江遍，讴歌万灶欢。思何今始切，借寇复同看。薇省芳重润，棠阴露未乾。宫墙留颂祝，伏腊走衣冠。调鼎功堪待，和羹事并观。苍生齐属望，早晚弼朝端。
相逢行
作者：卢龙云
朝代：明

长安狭斜路，轩盖日追随。突如流星转，叱咤成风雷。拂剑平明去，垂鞭日暮回。市人皆辟易，言从天上来。敝裘款段马，平生寡所谐。虚薄乖时用，中道且徘徊。顾问何为者，栖栖逐尘埃。挥手谢时贵，王孙只自哀。燕诏不可作，孰扫黄金台？
短歌行
作者：卢龙云
朝代：明

日月其逝，岁不我留。有酒盈觞，难以解忧。忧心如焚，迭用悲惧。春花既陨，夏叶空存。秋飙入林，木叶萧森。寒蝉鸣树，感物悲深。容华易衰，盛时难再。今我不乐，忽焉改岁。为乐如何，有酒当歌。人之云远，别日苦多。
磻溪图
作者：卢龙云
朝代：明

一溪聊以遂吾安，溪上乾坤亦自宽。潦尽微澜清鹤渚，月明香雾湿鱼竿。林塘兴洽扁舟雨，鸥鹭机閒几里滩。筋力百年殊健在，后车宁作众人看。
社中延李本宁先生同集承见赠四章答和如数
作者：卢龙云
朝代：明

江左富才华，佳丽称自昔。文人几代兴，词章稍赫奕。沈谢既相雄，颜鲍俱挺出。终焉匪国桢，绮靡亦何益。道丧千载馀，谁与振芳迹。大明甫中天，应运多贤硕。斯文乃在兹，起衰济其溺。后进有师承，努力追前辙。留都实旧邦，万年等丰镐。钟山接石城，长江复环抱。太平多欢娱，曹务亦稀少。眷焉心所知，相与事幽讨。慕类情每殷，结盟以为好。休浣迭命觞，意气恒倾倒。篇翰各自雄，聊此谢尘扰。服义畏友朋，群疑互质考。圣治日休明，奇文播芬郁。伊我二三子，于何绍芳躅。大雅既堪师，稽古念逾笃。末学安足云，中行贵独复。探讨多会心，俦侣情俱属。梦寐昔贤豪，千秋矢与续。日月惜居诸，飞光一何速。艺苑有宗工，相期善自勖。金石本希声，瓦缶一何众。江汉楚望分，争先睹麟凤。赤帜竖艺林，千载无屈宋。海内几神交，雄篇或传诵。紫气忽东来，盈门多宾从。吾党勉步趋，翩翩逐飞鞚。君子遗德音，穆如过雅颂。鸾翮非久羁，大厦需梁栋。
社中延李本宁先生同集承见赠四章答和如数·其一
作者：卢龙云
朝代：明

江左富才华，佳丽称自昔。文人几代兴，词章稍赫奕。沈谢既相雄，颜鲍俱挺出。终焉匪国桢，绮靡亦何益。道丧千载馀，谁与振芳迹。大明甫中天，应运多贤硕。斯文乃在兹，起衰济其溺。后进有师承，努力追前辙。
社中延李本宁先生同集承见赠四章答和如数·其三
作者：卢龙云
朝代：明

圣治日休明，奇文播芬郁。伊我二三子，于何绍芳躅。大雅既堪师，稽古念逾笃。末学安足云，中行贵独复。探讨多会心，俦侣情俱属。梦寐昔贤豪，千秋矢与续。日月惜居诸，飞光一何速。艺苑有宗工，相期善自勖。
社中延李本宁先生同集承见赠四章答和如数·其二
作者：卢龙云
朝代：明

留都实旧邦，万年等丰镐。钟山接石城，长江复环抱。太平多欢娱，曹务亦稀少。眷焉心所知，相与事幽讨。慕类情每殷，结盟以为好。休浣迭命觞，意气恒倾倒。篇翰各自雄，聊此谢尘扰。服义畏友朋，群疑互质考。
社中延李本宁先生同集承见赠四章答和如数·其四
作者：卢龙云
朝代：明

金石本希声，瓦缶一何众。江汉楚望分，争先睹麟凤。赤帜竖艺林，千载无屈宋。海内几神交，雄篇或传诵。紫气忽东来，盈门多宾从。吾党勉步趋，翩翩逐飞鞚。君子遗德音，穆如过雅颂。鸾翮非久羁，大厦需梁栋。
祀汾阳王
作者：卢龙云
朝代：明

曾是唐家社稷忠，南来庙貌喜俱隆。藻蘩尚荐山间沚，舶趠能清海上风。今古安危思国老，岁时伏腊感村翁。衔恩自笑非前令，祗为民艰报祀崇。
祖德诗为姚司理作
作者：卢龙云
朝代：明

东南佐郡有贤声，世德曾高旧旦评。黄绶海邦称惠尉，青云法从字升卿。官缘一命馀家庆，秩拟三旌荷国荣。大父交知同记忆，相才先习二郎名。
祷雨有应侍老母小酌
作者：卢龙云
朝代：明

二月不雨春事迟，忽看檐外雨飏丝。一杯解动慈颜豫，共喜民间有孑遗。
秋初答林园相诗酒之惠二首
作者：卢龙云
朝代：明

山林多乐事，秋入兴逾赊。忽枉传诗句，空惭负岁华。尊开泉石侣，月照水云家。更喜秦侯健，青门尚种瓜。年光看渐晚，秋气又生寒。鬓欲相催白，颜谁解驻丹。竹林方慕阮，诗传旧推韩。斗酒因君赠，羁怀酌自宽。
秋初答林园相诗酒之惠二首·其一
作者：卢龙云
朝代：明

山林多乐事，秋入兴逾赊。忽枉传诗句，空惭负岁华。尊开泉石侣，月照水云家。更喜秦侯健，青门尚种瓜。
秋初答林园相诗酒之惠二首·其二
作者：卢龙云
朝代：明

年光看渐晚，秋气又生寒。鬓欲相催白，颜谁解驻丹。竹林方慕阮，诗传旧推韩。斗酒因君赠，羁怀酌自宽。
秋夕同宗汉宗振小集
作者：卢龙云
朝代：明

客舍初停问月杯，更逢孤棹剡溪来。南州未倦延高士，北海还堪集上才。陶谢游同诗思好，荀陈德聚旅怀开。尊前莫拟悲秋赋，此夕俱无庾信哀。
秋夜与友人对酌
作者：卢龙云
朝代：明

江山何事苦相留，握手逢君慰倦游。话旧且亲徐孺榻，思归休上仲宣楼。月临对坐通宵昼，风洒酡颜满面秋。怪是更阑人未寝，旅怀今夕不知愁。
秋夜宴吕观察新宅时侍者奏塞上曲
作者：卢龙云
朝代：明

堂构初成燕自来，几人今夕对传杯。微风却暑娱清夜，细雨生凉引绿醅。坐客总深碧玉调，塞儿新制紫云回。休嫌近市仍湫隘，数武阶前且植槐。
秋夜旅怀四首
作者：卢龙云
朝代：明

秋色怜清夜，新凉逗客窗。下帷嫌昼短，差可对银釭。摇落谁相问，还堪对圣贤。开门数落叶，暗自惜流年。祇缘秋夜永，不寐更焚膏。四壁寒蛩响，霜天月正高。何必青藜照，星光莽四垂。露寒休问夜，乐此未为疲。
秋夜旅怀四首·其一
作者：卢龙云
朝代：明

秋色怜清夜，新凉逗客窗。下帷嫌昼短，差可对银釭。
秋夜旅怀四首·其三
作者：卢龙云
朝代：明

祇缘秋夜永，不寐更焚膏。四壁寒蛩响，霜天月正高。
秋夜旅怀四首·其二
作者：卢龙云
朝代：明

摇落谁相问，还堪对圣贤。开门数落叶，暗自惜流年。
秋夜旅怀四首·其四
作者：卢龙云
朝代：明

何必青藜照，星光莽四垂。露寒休问夜，乐此未为疲。
秋夜杜工部凝香亭宴集时周太学兆通自吴下新至
作者：卢龙云
朝代：明

杜曲穿花此会难，深尊谁与罄交欢。饮醇自昔知公瑾，命驾于今似吕安。入夜霜高闻朔雁，一时星聚对南冠。劝君且莫歌长铗，客里茱萸好共看。
秋夜龙光寺宴集
作者：卢龙云
朝代：明

双林幽寂抱龙沙，有客携樽傍晚霞。江静游鱼听笑语，秋深鸣雁出蒹葭。洪都自古称人杰，高会于今共物华。夜久不知霜露冷，砧声淩乱月千家。
秋怀
作者：卢龙云
朝代：明

山前木叶向人秋，屋外溪声带雨流。吹雁西风犹自急，听来偏动旅中愁。
秋怀二首
作者：卢龙云
朝代：明

流景若川逝，秋飙忽复来。新凉袭户牖，细雨洗烦埃。残萤照阒寂，落叶舞庭阶。羁人感物候，四顾郁中怀。卑栖独抱影，俛仰难自谐。何当乘风翼，汗漫游八垓。草木渐黄落，春华乃变衰。旅雁先霜至，寒蛩傍砌悲。栖栖怜在远，税驾渺难期。纡怀何所托，飞蓬愁鬓丝。恨无凌风羽，徘徊将安之。沉吟以朝夕，百感良在兹。
秋怀二首·其一
作者：卢龙云
朝代：明

流景若川逝，秋飙忽复来。新凉袭户牖，细雨洗烦埃。残萤照阒寂，落叶舞庭阶。羁人感物候，四顾郁中怀。卑栖独抱影，俛仰难自谐。何当乘风翼，汗漫游八垓。
秋怀二首·其二
作者：卢龙云
朝代：明

草木渐黄落，春华乃变衰。旅雁先霜至，寒蛩傍砌悲。栖栖怜在远，税驾渺难期。纡怀何所托，飞蓬愁鬓丝。恨无凌风羽，徘徊将安之。沉吟以朝夕，百感良在兹。
秋日滕王阁宴集
作者：卢龙云
朝代：明

连甍飞阁俯芳洲，载酒乘閒作胜游。拄笏山来空翠爽，凭阑波带夕阳浮。千年艺苑人云远，八月清江序复秋。客子登临思正渺，还谁高士擅南州。
秋日登丛台集句
作者：卢龙云
朝代：明

故阁峥嵘已劫灰，倚阑愁立独徘徊。王侯第宅皆新主，内史文章祗废台。诗句乱随青草发，绮罗留作野花开。但将酩酊酬佳节，鸟度云移落酒杯。
秋晓步月
作者：卢龙云
朝代：明

落落寒衣恨转蓬，五更人在月明中。庭前昨夜秋声急，梦里单衾客思丛。叶下井梧随堕露，声闻城柝送长风。更听嘹喨层云外，或有音书付塞鸿。
秋晚梁园饯别陈孝廉兄弟北上分得东字二首
作者：卢龙云
朝代：明

梁园赋客一樽同，多少心期别酒中。云里凤毛看颉颃，斗间龙气识雌雄。齐名烨烨三珠树，蹑影翩翩几玉骢。江左青箱元共习，承恩堪并建章宫。萧萧万木起秋风，共向山厨荐晚菘。客路远冲枫叶赤，曲江春待杏花红。双龙色借林霞外，三凤祥呈海日东。伫听京华消息好，孙枝方信长高桐。
秋晚梁园饯别陈孝廉兄弟北上分得东字二首·其一
作者：卢龙云
朝代：明

梁园赋客一樽同，多少心期别酒中。云里凤毛看颉颃，斗间龙气识雌雄。齐名烨烨三珠树，蹑影翩翩几玉骢。江左青箱元共习，承恩堪并建章宫。
秋晚梁园饯别陈孝廉兄弟北上分得东字二首·其二
作者：卢龙云
朝代：明

萧萧万木起秋风，共向山厨荐晚菘。客路远冲枫叶赤，曲江春待杏花红。双龙色借林霞外，三凤祥呈海日东。伫听京华消息好，孙枝方信长高桐。
秋晚泊舟洪塘
作者：卢龙云
朝代：明

维舟日将入，微风动晚凉。坐久江月白，斜辉照我床。解衣眠伴月，鸣雁天一方。是时秋已半，沙边苇渐黄。夜深寒气至，零露当为霜。感时悲物换，而我在他乡。三年居此土，毛发日欲苍。乘潮递来往，谁念客衣裳。逢迎本自拙，于世亦何妨。狂飙起天末，愿言保孤芳。
秋暮陪沈郡公再登陈勋卿逍遥楼宴集
作者：卢龙云
朝代：明

五马郊原问俗行，登台秋色倍澄清。倒听木叶穿林下，坐见烟光抱郭平。帘捲西山霞未落，窗衔东海月初生。不缘光禄如渑酒，飞盖何由并两旌。
秋试后邵子任明府招集风洞山
作者：卢龙云
朝代：明

桂岭秋高木叶丹，翠微深处共凭阑。风云气壮三江色，乡国怀增九月寒。醉里顿令羁思改，坐来不觉夕阳残。公馀此会应难数，赋笔凭君纪所欢。
秋雨
作者：卢龙云
朝代：明

细雨生凉入院庭，离离秋草照帘青。山容四面浑如洗，倚槛真看绕翠屏。
秋雨四首
作者：卢龙云
朝代：明

兀坐松轩晚，秋因雨作声。步檐听不尽，呼酒对愁倾。雨意真无赖，银釭夜寂寥。似添更漏永，耿耿自长宵。欲作愁霖赋，愁多思不禁。可怜中夜月，无奈掩秋阴。积雨寒孤枕，梦回不当家。遥知秋水外，无限荻芦花。
秋雨四首·其一
作者：卢龙云
朝代：明

兀坐松轩晚，秋因雨作声。步檐听不尽，呼酒对愁倾。
秋雨四首·其三
作者：卢龙云
朝代：明

欲作愁霖赋，愁多思不禁。可怜中夜月，无奈掩秋阴。
秋雨四首·其二
作者：卢龙云
朝代：明

雨意真无赖，银釭夜寂寥。似添更漏永，耿耿自长宵。
秋雨四首·其四
作者：卢龙云
朝代：明

积雨寒孤枕，梦回不当家。遥知秋水外，无限荻芦花。
秋霖大作兼疾风竟日感赋三首有引
作者：卢龙云
朝代：明

山下城如斗，千家共结庐。风生潮怒后，雨挟海波馀。谷口奔成潦，溪声溜决渠。临流三五户，犹恐复为鱼。百雉沿山麓，穿城导众流。金汤宁恃险，摇落早知秋。拔木风逾劲，翻盆雨未休。小民虞及溺，难自听沉浮。何意抱关者，翻操造物权。剖藩方远险，疏滞得防川。顺水行无事，康居乃重迁。未论关禁弛，且幸已图全。
秋霖大作兼疾风竟日感赋三首有引·其一
作者：卢龙云
朝代：明

山下城如斗，千家共结庐。风生潮怒后，雨挟海波馀。谷口奔成潦，溪声溜决渠。临流三五户，犹恐复为鱼。
秋霖大作兼疾风竟日感赋三首有引·其三
作者：卢龙云
朝代：明

何意抱关者，翻操造物权。剖藩方远险，疏滞得防川。顺水行无事，康居乃重迁。未论关禁弛，且幸已图全。
秋霖大作兼疾风竟日感赋三首有引·其二
作者：卢龙云
朝代：明

百雉沿山麓，穿城导众流。金汤宁恃险，摇落早知秋。拔木风逾劲，翻盆雨未休。小民虞及溺，难自听沉浮。
秦伯起报满南还以途中近作见示赋答
作者：卢龙云
朝代：明

羡尔朝天去，承恩归路长。风尘随驿骑，霜雪满衣裳。客咏多千首，皇纶重十行。从兹看远驭，何地不康庄。
穆令公首荐
作者：卢龙云
朝代：明

海隅苍赤颂神君，抚字功高帝亦闻。栖棘岂妨同览德，过都元易识空群。皂囊故启朝端誉，白简宁私柱后文。虚席此时需召对，郎星天畔带祥氛。
穆陵关二首
作者：卢龙云
朝代：明

驻马频思古，西风度穆陵。崖悬山径狭，地迥野云层。险阻真天设，山川几代兴。时平关禁少，来往自相仍。海岱称雄镇，提封自昔时。当关元重地，赐履尽南陲。往事惟衰草，颓垣有断碑。游人多感慨，指点日西移。
穆陵关二首·其一
作者：卢龙云
朝代：明

驻马频思古，西风度穆陵。崖悬山径狭，地迥野云层。险阻真天设，山川几代兴。时平关禁少，来往自相仍。
穆陵关二首·其二
作者：卢龙云
朝代：明

海岱称雄镇，提封自昔时。当关元重地，赐履尽南陲。往事惟衰草，颓垣有断碑。游人多感慨，指点日西移。
穆陵行答吕惟仪
作者：卢龙云
朝代：明

全齐十二称天府，山川错列雄东土。当年赐履尽穆陵，历世兴文接邹鲁。沂山之下沂水清，远流曲折来骈城。郁芊盘结多灵淑，岳降常为圣代英。君不见马卿文章魁天下，已高学士南金价。又不见冯君大小相因循，奕世勋名可动人。自馀禀粹相继作，跃龙翥凤非寥廓。君家先达有许公，后贤亦合比申国。我本东南海上来，薄游北海接仙才。双鬓萧骚惭渐短，孤怀愁绝傍谁开。明珠久矣甘寥寂，片玉依然光始发。早晚徵书下晋城，更看并对黄金阙。
立春日得徐二孺书兼承寄长歌一阕赋答二首
作者：卢龙云
朝代：明

喜际春还候，双鱼达素书。名因汉高士，诗似魏黄初。青眼宁违俗，玄言重起予。公车能召对，且莫赋閒居。屈指词坛客，徐卿已白眉。三都推作赋，五岳待题诗。海上依丛桂，山中问紫芝。吴门他日过，载酒若为期。
立春日得徐二孺书兼承寄长歌一阕赋答二首·其一
作者：卢龙云
朝代：明

喜际春还候，双鱼达素书。名因汉高士，诗似魏黄初。青眼宁违俗，玄言重起予。公车能召对，且莫赋閒居。
立春日得徐二孺书兼承寄长歌一阕赋答二首·其二
作者：卢龙云
朝代：明

屈指词坛客，徐卿已白眉。三都推作赋，五岳待题诗。海上依丛桂，山中问紫芝。吴门他日过，载酒若为期。
立春日舟过南浦
作者：卢龙云
朝代：明

鼓枻西江道，开樽异地春。土牛随俗远，綵燕为谁新。雪片残疏柳，风光转弱蘋。千门俱淑气，何处可相亲。
章江送别图为黄季子作有序
作者：卢龙云
朝代：明

江干六月暑初赫，谁解停桡访迁客。楚粤间关路几千，于君意气感今昔。君家兄弟雅爱余，休戚由来义所须。肝胆时时堪并照，势利翩翩总不如。吁嗟薄俗增兹口，罔极谗言亦何有。金石宁渝肺腑交，云雨徒翻轻薄手。叔度汪汪千顷波，淆之不浊将奈何。剡溪未惮乘舟远，滕阁难同载酒过。豫章却有陈蕃榻，高士南州已非昨。良夜真虚北海尊，孤山独渺西湖鹤。写出生绡送别图，君归名尚纪洪都。昔日销魂南浦处，碧草绿波半有无。水鸟自飞还自没，扁舟想像当时发。篷底一声独酌谣，浩歌天地流云遏。
端阳前一日黄季重自江北至承示途中见怀之作次和
作者：卢龙云
朝代：明

天中将届候，万绿翳林坰。潮涌江光白，云含野色青。中流看鼓柁，客子到扬舲。艺苑怜才富，汪波慕德馨。相怀悬岭树，乍合似风萍。弭棹随鸥侣，维舟伴鹤汀。垂杨烟袅袅，深竹雨冥冥。客思偏多感，行踪喜暂停。为郎淹粉署，念旧叩柴扃。未许即同醉，依然尚独醒。中郎能倒屣，鄙吝切仪刑。
答云中吕观察
作者：卢龙云
朝代：明

锁钥云中久借恂，秋风戎马净边尘。登楼坐啸千门月，挟纩长留万里春。拙宦我甘随牒远，忘年君自托交神。已闻公府资为宪，伫见天书下紫宸。
答亲友赠别十九首
作者：卢龙云
朝代：明

归来似为厌时名，又听阳关送别声。得丧漫同失马叟，去还宁比弃繻生。惭余浪迹过三仕，喜尔雄文重二京。莫遣风尘双鬓改，东隅犹及见功成。幽居曾傍水云开，已分清时只草莱。最是亲朋工劝驾，非关廊庙远抡才。天閒拟共驰中驷，列宿还从望上台。握手慇勤各持赠，多君别赋旅中裁。瞻天万里觉途长，叠尽阳关酒一觞。处处江山人是客，盈盈秋水露为霜。朋游上国多鹓侣，鞭弭中原有雁行。山鬼笑人君莫讶，楚舆犹为凤歌狂。为园久拟著潜夫，惭愧当年屡剖符。圣世几曾需俗吏，公车元自盛文儒。天涯预叹书邮杳，斗下翻疑剑气孤。迟尔赋成须诣阙，早看鲲运试南图。江湖漂泊隔鹓班，草野何知觐圣颜。被褐似从方外至，鸣珂仍向日边还。鹍鹏敢谓搏南海，猿鹤先教怨北山。试问弹冠当早晚，未应长恋钓鱼湾。尘途老我仍脂辖，艺苑多君擅斲轮。拙宦久孤金结士，神交偏羡玉为人。驱驰自觉风霜久，岁月相期雨露新。自是同声怜去住，故传篇咏到通津。拟因遗世谢浮名，颇为傍人笑独清。岂比隋珠能照乘，敢方赵璧抵连城。仍为小草惭羁旅，已就长杨羡墨卿。时事正须幽侧问，治安何日奏承明。飘摇征袂拂霜寒，老大深惭独据鞍。至后喜看时渐改，行边不记路曾难。裘怜季子尘中久，铗笑冯生暗里弹。尘世几人堪共济，怀香应待谢家兰。草堂无事只科头，谁遣膏车赋远游。开径转应怜仲蔚，轻舟难复似王猷。因耽薄禄居频卜，久识微名世共浮。明到蓟城春未晚，与谁觞咏散乡愁。衡门幽寂久烟萝，又赋骊驹兴玉珂。往事只看云共散，致贤难俟礼为罗。人情黯淡遭时晚，宦绩优游较孰多。似尔林泉堪寄傲，南山休续饭牛歌。江头彩鹢应潮开，犹记龙津月下台。桂树有丛淹作赋，菊花留径狎传杯。中朝事业推耆旧，末路蹉跎愧不才。孤剑斗光明灭半，五云何日傍三台。樽酒河梁忆路岐，海天风雨正纷披。鹿门已道终遗世，狗监何心更遇时。升斗逢迎衣食累，关山迢递鹤琴知。公车岁岁徵贤硕，草野能无念国危。念载驱驰道路难，买邻曾借一枝安。暂违松菊先生里，敢附风云国士坛。蜀赋祗今危鸟道，楚歌元自爱幽兰。山中猿鹤君能主，莫拟移文异日看。閒居水石差怡性，恋阙驺车又戒途。已愧朝阳冈上凤，漫随波泛水中凫。考槃羡尔开三径，作赋令人重两都。康济并需岩穴士，先忧宁道只江湖。忆昔分符海上城，寸心无日不悬旌。官同即墨宁干誉，政比丹徒却坐清。拙宦久劳州郡职，汉庭多薄少年生。蛾眉渐老应销妒，启事何当辱鉴衡。千古东山慕谢安，蓬蒿一径岂同看。玄言并拟幽人宅，赤帜谁堪大将坛。霜映万枫帆影度，斗连五夜剑光寒。悠悠燕粤音书隔，期尔方弹贡禹冠。祖道不堪乡土别，绨袍偏恋故人心。祗缘慷慨思燕筑，却任漂零作越吟。白社几年曾伴月，苍生何处拟为霖。疏才薄宦知无补，竹户谁开待抱琴。落月常悬照屋梁，临岐不得共持觞。藏珍敢谓明时重，伏枥仍期知己良。万里关山重作客，十年漂泊老为郎。弓旌何日求岩穴，召对看君入帝乡。醇交自昔推公瑾，诗伴如君复建安。再向风尘驱下走，又从羁旅对南冠。衡门水石思仍系，客路星霜迥自寒。但道时艰须共济，过都迟尔路非难。
答亲友赠别十九首·其一
作者：卢龙云
朝代：明

归来似为厌时名，又听阳关送别声。得丧漫同失马叟，去还宁比弃繻生。惭余浪迹过三仕，喜尔雄文重二京。莫遣风尘双鬓改，东隅犹及见功成。
答亲友赠别十九首·其七
作者：卢龙云
朝代：明

拟因遗世谢浮名，颇为傍人笑独清。岂比隋珠能照乘，敢方赵璧抵连城。仍为小草惭羁旅，已就长杨羡墨卿。时事正须幽侧问，治安何日奏承明。
答亲友赠别十九首·其三
作者：卢龙云
朝代：明

瞻天万里觉途长，叠尽阳关酒一觞。处处江山人是客，盈盈秋水露为霜。朋游上国多鹓侣，鞭弭中原有雁行。山鬼笑人君莫讶，楚舆犹为凤歌狂。
答亲友赠别十九首·其九
作者：卢龙云
朝代：明

草堂无事只科头，谁遣膏车赋远游。开径转应怜仲蔚，轻舟难复似王猷。因耽薄禄居频卜，久识微名世共浮。明到蓟城春未晚，与谁觞咏散乡愁。
答亲友赠别十九首·其二
作者：卢龙云
朝代：明

幽居曾傍水云开，已分清时只草莱。最是亲朋工劝驾，非关廊庙远抡才。天閒拟共驰中驷，列宿还从望上台。握手慇勤各持赠，多君别赋旅中裁。
答亲友赠别十九首·其五
作者：卢龙云
朝代：明

江湖漂泊隔鹓班，草野何知觐圣颜。被褐似从方外至，鸣珂仍向日边还。鹍鹏敢谓搏南海，猿鹤先教怨北山。试问弹冠当早晚，未应长恋钓鱼湾。
答亲友赠别十九首·其八
作者：卢龙云
朝代：明

飘摇征袂拂霜寒，老大深惭独据鞍。至后喜看时渐改，行边不记路曾难。裘怜季子尘中久，铗笑冯生暗里弹。尘世几人堪共济，怀香应待谢家兰。
答亲友赠别十九首·其六
作者：卢龙云
朝代：明

尘途老我仍脂辖，艺苑多君擅斲轮。拙宦久孤金结士，神交偏羡玉为人。驱驰自觉风霜久，岁月相期雨露新。自是同声怜去住，故传篇咏到通津。
答亲友赠别十九首·其十
作者：卢龙云
朝代：明

衡门幽寂久烟萝，又赋骊驹兴玉珂。往事只看云共散，致贤难俟礼为罗。人情黯淡遭时晚，宦绩优游较孰多。似尔林泉堪寄傲，南山休续饭牛歌。
答亲友赠别十九首·其十一
作者：卢龙云
朝代：明

江头彩鹢应潮开，犹记龙津月下台。桂树有丛淹作赋，菊花留径狎传杯。中朝事业推耆旧，末路蹉跎愧不才。孤剑斗光明灭半，五云何日傍三台。
答亲友赠别十九首·其十七
作者：卢龙云
朝代：明

祖道不堪乡土别，绨袍偏恋故人心。祗缘慷慨思燕筑，却任漂零作越吟。白社几年曾伴月，苍生何处拟为霖。疏才薄宦知无补，竹户谁开待抱琴。
答亲友赠别十九首·其十三
作者：卢龙云
朝代：明

念载驱驰道路难，买邻曾借一枝安。暂违松菊先生里，敢附风云国士坛。蜀赋祗今危鸟道，楚歌元自爱幽兰。山中猿鹤君能主，莫拟移文异日看。
答亲友赠别十九首·其十九
作者：卢龙云
朝代：明

醇交自昔推公瑾，诗伴如君复建安。再向风尘驱下走，又从羁旅对南冠。衡门水石思仍系，客路星霜迥自寒。但道时艰须共济，过都迟尔路非难。
答亲友赠别十九首·其十二
作者：卢龙云
朝代：明

樽酒河梁忆路岐，海天风雨正纷披。鹿门已道终遗世，狗监何心更遇时。升斗逢迎衣食累，关山迢递鹤琴知。公车岁岁徵贤硕，草野能无念国危。
答亲友赠别十九首·其十五
作者：卢龙云
朝代：明

忆昔分符海上城，寸心无日不悬旌。官同即墨宁干誉，政比丹徒却坐清。拙宦久劳州郡职，汉庭多薄少年生。蛾眉渐老应销妒，启事何当辱鉴衡。
答亲友赠别十九首·其十八
作者：卢龙云
朝代：明

落月常悬照屋梁，临岐不得共持觞。藏珍敢谓明时重，伏枥仍期知己良。万里关山重作客，十年漂泊老为郎。弓旌何日求岩穴，召对看君入帝乡。
答亲友赠别十九首·其十六
作者：卢龙云
朝代：明

千古东山慕谢安，蓬蒿一径岂同看。玄言并拟幽人宅，赤帜谁堪大将坛。霜映万枫帆影度，斗连五夜剑光寒。悠悠燕粤音书隔，期尔方弹贡禹冠。
答亲友赠别十九首·其十四
作者：卢龙云
朝代：明

閒居水石差怡性，恋阙驺车又戒途。已愧朝阳冈上凤，漫随波泛水中凫。考槃羡尔开三径，作赋令人重两都。康济并需岩穴士，先忧宁道只江湖。
答亲友赠别十九首·其四
作者：卢龙云
朝代：明

为园久拟著潜夫，惭愧当年屡剖符。圣世几曾需俗吏，公车元自盛文儒。天涯预叹书邮杳，斗下翻疑剑气孤。迟尔赋成须诣阙，早看鲲运试南图。
答仲升二首
作者：卢龙云
朝代：明

廿载升沉付彼苍，年华今已丈人行。秣陵风月俱佳胜，汉署衣冠但末光。老去自知惭桂籍，握来人道总兰香。谢家兄弟芳传早，莫向衰迟拟漫郎。家声两度法曹留，菲薄何堪嗣远猷。再世勋名追起草，百年天地附同舟。腐儒通籍思何补，拙宦无阶合晚收。待尔飞书来粤徼，帝城先起望英楼。
答仲升二首·其一
作者：卢龙云
朝代：明

廿载升沉付彼苍，年华今已丈人行。秣陵风月俱佳胜，汉署衣冠但末光。老去自知惭桂籍，握来人道总兰香。谢家兄弟芳传早，莫向衰迟拟漫郎。
答仲升二首·其二
作者：卢龙云
朝代：明

家声两度法曹留，菲薄何堪嗣远猷。再世勋名追起草，百年天地附同舟。腐儒通籍思何补，拙宦无阶合晚收。待尔飞书来粤徼，帝城先起望英楼。
答体健内弟
作者：卢龙云
朝代：明

海畔风烟万里开，归鸿曾寄帛书来。品题羡尔多佳句，泉石于今亦隽才。吊古向谁歌玉树，怀人空自酌金罍。腐儒衰晚思何补，独有桑榆念未灰。
答佘孝廉
作者：卢龙云
朝代：明

何处双鱼远寄声，若怜漂泊滞龙城。乡园几度逢归雁，词客多时愧友莺。一载催科还自拙，十年献赋待君成。明庭结士恩非薄，况已才华动汉京。
答佘宗汉明府二首
作者：卢龙云
朝代：明

喜见双凫下赤霄，夜凉孤月挂山腰。游馀五岳来禽庆，腹有群书羡孝标。短棹风涛曾遍阅，初衣尘壒已全消。浮云万态皆苍狗，何处名山不可樵。早辞荣禄傲烟霞，到处禅林伴法华。彭泽已繁新种柳，河阳犹记旧栽花。云晴对客山中月，秋至怀人水上葭。何必勋名俱竹帛，桐江千古重皇家。
答佘宗汉明府二首·其一
作者：卢龙云
朝代：明

喜见双凫下赤霄，夜凉孤月挂山腰。游馀五岳来禽庆，腹有群书羡孝标。短棹风涛曾遍阅，初衣尘壒已全消。浮云万态皆苍狗，何处名山不可樵。
答佘宗汉明府二首·其二
作者：卢龙云
朝代：明

早辞荣禄傲烟霞，到处禅林伴法华。彭泽已繁新种柳，河阳犹记旧栽花。云晴对客山中月，秋至怀人水上葭。何必勋名俱竹帛，桐江千古重皇家。
答刘九逵二首
作者：卢龙云
朝代：明

卉木零高秋，窗轩困积雨。怀人葭露长，新知乐披睹。邂逅不须臾，慇勤托肺腑。遗我几瑶篇，珠玉满环堵。展玩照颜色，时如对握麈。探讨及盛年，积学罗千古。得句每惊人，价重鸡林贾。自昔论意气，义侠美刘生。而我遘之子，谈辨倍峥嵘。雅尚耽图史，彩笔复纵横。胸藏包万象，词源轶二京。蒐罗日以富，著作日以闳。岂伊独务博，聊此导冥行。杀青业兼辆，宁徒藉墨卿。
答刘九逵二首·其一
作者：卢龙云
朝代：明

卉木零高秋，窗轩困积雨。怀人葭露长，新知乐披睹。邂逅不须臾，慇勤托肺腑。遗我几瑶篇，珠玉满环堵。展玩照颜色，时如对握麈。探讨及盛年，积学罗千古。得句每惊人，价重鸡林贾。
答刘九逵二首·其二
作者：卢龙云
朝代：明

自昔论意气，义侠美刘生。而我遘之子，谈辨倍峥嵘。雅尚耽图史，彩笔复纵横。胸藏包万象，词源轶二京。蒐罗日以富，著作日以闳。岂伊独务博，聊此导冥行。杀青业兼辆，宁徒藉墨卿。
答刘左史有序
作者：卢龙云
朝代：明

玩世优游八十年，寻真杖屦且飘然。春光载道花如锦，紫气临关月正弦。五岳壮游过尚子，一经世业本韦贤。独沉似我君频顾，记忆何由到日边。
答区用孺太史雨中赠别
作者：卢龙云
朝代：明

漂泊风尘里，曲江度几春。莺仍乔木友，燕傍旧家人。识路蹄空急，更弦调强新。皇天多雨泽，何地不堪均。
答单太学
作者：卢龙云
朝代：明

握管谁云妙不传，层霄羽翼喜联翩。淩云欲就相如赋，和雪何惭郢里篇。谬以公馀追述作，几从意外得言诠。壮游已藉江山助，恰好齐驱事弭鞭。
答友人九日客中见怀
作者：卢龙云
朝代：明

九日秋光映远峰，每缘觞咏忆相逢。黄花节序家千里，浊酒乡心路几重。东道却宜山色美，西园犹记露华浓。问君倒屣多容接，得似陶家三径松。
答友人九日道中见寄
作者：卢龙云
朝代：明

谁共登临醉夕晖，宦情萧索赏心微。黄花已负尊前约，红叶偏愁客里飞。但喜新诗能寄远，不妨游子未言归。吟馀独酌杯中酒，漫忆人间复授衣。
答友人促余北上
作者：卢龙云
朝代：明

纵横车骑奕棋看，几向羊肠叹路难。不为雀罗妨下榻，更随鸥队狎持竿。青衫往事白司马，皂帽今时管幼安。一出又惊尘梦远，可容年少问南冠。
答友人劝驾
作者：卢龙云
朝代：明

平生丘壑姿，弃置宁复惜。斥鴳总逍遥，蓬蒿任所适。鹍鹏不负风，安见垂天翼。自我返衡茅，方欣脱尘役。乡里慕少游，烟霞渐成癖。君复远相期，愿言各努力。力田当逢年，何但守萝薜。九万失扶摇，终焉愧善息。感君慰劳辞，沉思终永夕。出处亦何常，先民以为则。
答友人客夜见贻
作者：卢龙云
朝代：明

揽衣起难寐，孤灯见客情。春寒淹夜坐，细雨到天明。怀土悲王粲，忧时类贾生。好文当主圣，何日识君名。
答友人寄怀
作者：卢龙云
朝代：明

远书凭过雁，时物感寒螀。久别霜侵鬓，相思月在梁。望穷千转径，愁绝九回肠。露满蒹葭夕，佳人水一方。
答友人西游见寄
作者：卢龙云
朝代：明

远道何由折简呼，花前曾记伴提壶。书邮渐讶八行少，诗债才偿一事无。留客江山知信美，怀人风月隔欢娱。几回欲报加餐字，西岭云深雁影孤。
答右司马陈公四首
作者：卢龙云
朝代：明

悠悠世事未全非，祖道都门亦共辉。负俗知难投众好，解嘲惭已入危机。由来傲吏山林癖，不记长途心事违。却任浮云自舒卷，欲专丘壑遂初衣。梁鸿曾赋五噫歌，司马青衫泪亦多。一入利名皆苦海，元无生灭是恒河。田家雨足宜粳秫，洞户风轻长薜萝。莫说王孙归未得，祗将离绪付春波。久客风尘徒自苦，馀寒灰律仗谁吹。耕仍谷口应归去，花在河阳有别离。敢拟诗留南国颂，莫须文勒北山移。他时两地长怀处，云树苍苍大海涯。滔滔江水日流东，得失无劳问塞翁。归处柳应陶径合，积时薪比汉家同。小山漫结词人社，大国难闻作者风。客梦几宵犹绿野，满庭兰玉露华中。
答右司马陈公四首·其一
作者：卢龙云
朝代：明

悠悠世事未全非，祖道都门亦共辉。负俗知难投众好，解嘲惭已入危机。由来傲吏山林癖，不记长途心事违。却任浮云自舒卷，欲专丘壑遂初衣。
答右司马陈公四首·其三
作者：卢龙云
朝代：明

久客风尘徒自苦，馀寒灰律仗谁吹。耕仍谷口应归去，花在河阳有别离。敢拟诗留南国颂，莫须文勒北山移。他时两地长怀处，云树苍苍大海涯。
答右司马陈公四首·其二
作者：卢龙云
朝代：明

梁鸿曾赋五噫歌，司马青衫泪亦多。一入利名皆苦海，元无生灭是恒河。田家雨足宜粳秫，洞户风轻长薜萝。莫说王孙归未得，祗将离绪付春波。
答右司马陈公四首·其四
作者：卢龙云
朝代：明

滔滔江水日流东，得失无劳问塞翁。归处柳应陶径合，积时薪比汉家同。小山漫结词人社，大国难闻作者风。客梦几宵犹绿野，满庭兰玉露华中。
答吕惟仪
作者：卢龙云
朝代：明

仙籍方罗俊，何人久积功。以余一日长，期尔万夫雄。过鲁推儒行，于齐表大风。翮高终挺汉，蹄健可腾空。作室徵能构，为箕学自弓。经传歆与向，谈轶浑于戎。昭代铜龙署，诸儒白虎通。总堪家万石，岂让世三公。怀土悲羁客，瞻天负汉宫。滞留江以北，漂泊海之东。单父鸣琴异，江州洒泪同。任教呼是马，敢望卜非熊。天命应难度，余心谅有终。浮沉虽潦倒，苍素亦昭融。志已浮名外，身随变态中。病忧河上叟，得失塞垣翁。世业看连茹，心交慰转蓬。壮怀知不少，相望意何穷。令有新司马，人非旧阿蒙。男儿志万里，长剑倚崆峒。
答周吴华
作者：卢龙云
朝代：明

宦情难自卜升沉，堪笑当年拟断金。有约渔樵归旧隐，不言桃李任成阴。沧洲久矣应吾道，流水依然待赏音。留得海门千顷月，为余长照故人心。
答周子翰时游吴越还将归黄州
作者：卢龙云
朝代：明

越航归客又吴骖，仆仆尘途似不堪。万里风云看直北，九天羽翼壮图南。为郎颜驷嗟同滞，入坐崔陵喜共谈。正值楚材徵上国，龙光此日照开函。
答周方大二首
作者：卢龙云
朝代：明

造物由来总未公，世间暌合几能同。惭余客舍琴虚在，怪尔王门瑟自工。鸿雁影传书近远，斗牛光射剑雌雄。亦知风月馀光霁，笑语何时得再逢。大海难从一苇航，粤闽迢递隔他乡。漂零似我甘留滞，疏逖凭谁识茂良。十载游从堪记忆，几年兵眚益荒凉。青山白石元无恙，不得同君共举觞。
答周方大二首·其一
作者：卢龙云
朝代：明

造物由来总未公，世间暌合几能同。惭余客舍琴虚在，怪尔王门瑟自工。鸿雁影传书近远，斗牛光射剑雌雄。亦知风月馀光霁，笑语何时得再逢。
答周方大二首·其二
作者：卢龙云
朝代：明

大海难从一苇航，粤闽迢递隔他乡。漂零似我甘留滞，疏逖凭谁识茂良。十载游从堪记忆，几年兵眚益荒凉。青山白石元无恙，不得同君共举觞。
答大中丞陈公二首
作者：卢龙云
朝代：明

结庐将傍白云隈，莫记尘游岁屡回。谁为阳城更下考，祗应彭泽赋归来。山中猿鹤休多怨，沙上凫鸥岂浪猜。三径久荒违二仲，清尊花下拟重开。当春愁绪转难裁，卜夜空怀旧雨来。世事岂须疑按剑，人情只合付深杯。渔樵别有烟霞约，泉石应无燕雀猜。归去五湖春水绿，捲纶犹及百花开。
答大中丞陈公二首·其一
作者：卢龙云
朝代：明

结庐将傍白云隈，莫记尘游岁屡回。谁为阳城更下考，祗应彭泽赋归来。山中猿鹤休多怨，沙上凫鸥岂浪猜。三径久荒违二仲，清尊花下拟重开。
答大中丞陈公二首·其二
作者：卢龙云
朝代：明

当春愁绪转难裁，卜夜空怀旧雨来。世事岂须疑按剑，人情只合付深杯。渔樵别有烟霞约，泉石应无燕雀猜。归去五湖春水绿，捲纶犹及百花开。
答大宗伯陈公二首
作者：卢龙云
朝代：明

西风摇落海门寒，到处闾阎有怨叹。北阙此时应侧席，东山何日更弹冠。词人屡款南州榻，艺苑先登赤帜坛。多少儒生开阁望，芳洲无用忆秋兰。秋声几夕雁来初，爽气全临水竹居。文自吐馀皆五凤，书从断后更双鱼。相期召对还金马，未许渔樵老孟诸。可奈怀人葭露远，暮云搔首意何如。
答大宗伯陈公二首·其一
作者：卢龙云
朝代：明

西风摇落海门寒，到处闾阎有怨叹。北阙此时应侧席，东山何日更弹冠。词人屡款南州榻，艺苑先登赤帜坛。多少儒生开阁望，芳洲无用忆秋兰。
答大宗伯陈公二首·其二
作者：卢龙云
朝代：明

秋声几夕雁来初，爽气全临水竹居。文自吐馀皆五凤，书从断后更双鱼。相期召对还金马，未许渔樵老孟诸。可奈怀人葭露远，暮云搔首意何如。
答妺丈崔体韶二首
作者：卢龙云
朝代：明

弟妺天南远，开缄独惘然。栖迟因鸟道，沦落愧龙渊。旅梦乡园隔，生涯岁月迁。薄游苏季子，安问洛阳田。羡尔方云卧，衡茅且避喧。蓬犹张氏径，帷自董生园。共惜飞腾晚，长怀笑语温。不言桃与李，应自见环门。
答妺丈崔体韶二首·其一
作者：卢龙云
朝代：明

弟妺天南远，开缄独惘然。栖迟因鸟道，沦落愧龙渊。旅梦乡园隔，生涯岁月迁。薄游苏季子，安问洛阳田。
答妺丈崔体韶二首·其二
作者：卢龙云
朝代：明

羡尔方云卧，衡茅且避喧。蓬犹张氏径，帷自董生园。共惜飞腾晚，长怀笑语温。不言桃与李，应自见环门。
答孙肖延
作者：卢龙云
朝代：明

南北尘途往复还，离杯忽漫接初筵。风云未遂相期意，犬马先惭各问年。几历艰危愁鸟道，自惭衰晚负龙渊。衡门羡尔多题咏，时有新篇可为传。
答季弟少得
作者：卢龙云
朝代：明

千里缄书问远离，海云僻绝路逶迤。池塘别后春何似，松菊荒来梦所思。短鬓渐彫辉萼色，旅愁翻剧及瓜时。祇应雁序联翩起，傍我东篱浊酒卮。
答少司马陈公二首
作者：卢龙云
朝代：明

一从归棹渺，离况迥难舒。薄宦重于世，耆年久遂初。家承韦氏学，架美邺侯书。却喜仪刑近，传经在石渠。极目群峰外，长江复渺瀰。颇存枥马志，却冒海鸥疑。望逐前驱远，功方后进迟。丹山多穴凤，次第见来仪。
答少司马陈公二首·其一
作者：卢龙云
朝代：明

一从归棹渺，离况迥难舒。薄宦重于世，耆年久遂初。家承韦氏学，架美邺侯书。却喜仪刑近，传经在石渠。
答少司马陈公二首·其二
作者：卢龙云
朝代：明

极目群峰外，长江复渺瀰。颇存枥马志，却冒海鸥疑。望逐前驱远，功方后进迟。丹山多穴凤，次第见来仪。
答康孟担
作者：卢龙云
朝代：明

忆昨相逢笑语温，那知此别正销魂。低眉自悔腰恒折，缄口宁誇舌尚存。思过未开延寿阁，离群将署翟公门。远书谩带烟霞色，始信山林道愈尊。
答康孟担二首
作者：卢龙云
朝代：明

双鱼何处达，沧海夜生潮。九漈灵源渺，三山驿路遥。交神俱翰藻，迹混半渔樵。字字投珠玉，缄书乏报瑶。清淑回闽海，词才近若云。登坛谁竞赏，空谷汝先闻。拙宦成漂梗，知交久断群。山阴如弭棹，邀月更论文。
答康孟担二首·其一
作者：卢龙云
朝代：明

双鱼何处达，沧海夜生潮。九漈灵源渺，三山驿路遥。交神俱翰藻，迹混半渔樵。字字投珠玉，缄书乏报瑶。
答康孟担二首·其二
作者：卢龙云
朝代：明

清淑回闽海，词才近若云。登坛谁竞赏，空谷汝先闻。拙宦成漂梗，知交久断群。山阴如弭棹，邀月更论文。
答康孟担寄怀
作者：卢龙云
朝代：明

交游海内几贤豪，薄宦空惭老二毛。有客江湖时浪迹，宜人风月纵濡毫。少微星远临槃涧，钟阜云深隐法曹。倒屣未知重会处，出郊宁复赋千旄。
答康孟担寄赠四首
作者：卢龙云
朝代：明

逢人高士说南州，尚有诗篇阻唱酬。司马不须徒慕蔺，仲宣何用更依刘。观风独美閒居赋，对月时登近水楼。花下政馀无一事，远烦书札话千秋。窗外禽声竟日闻，午晴花气送馀芬。久随波荡为孤客，拟遣穷愁咏五君。旧侣几逢千里驾，他乡长梦故山云。何当谢却浮名累，挥麈谈诗到日曛。一片閒云去住频，随风出岫到瓯闽。漂零寓目愁羁旅，迟暮伤心为美人。园静止堪窥竹素，公馀端合对花神。由来傲吏能兼隐，往事何知问积薪。回首人间万态空，独留山水寄丝桐。尘途扰扰思前日，海国泱泱见大风。车马未成今雨约，烟霞惟慕小山丛。中朝若更求岩穴，召对还应集汉宫。
答康孟担寄赠四首·其一
作者：卢龙云
朝代：明

逢人高士说南州，尚有诗篇阻唱酬。司马不须徒慕蔺，仲宣何用更依刘。观风独美閒居赋，对月时登近水楼。花下政馀无一事，远烦书札话千秋。
答康孟担寄赠四首·其三
作者：卢龙云
朝代：明

一片閒云去住频，随风出岫到瓯闽。漂零寓目愁羁旅，迟暮伤心为美人。园静止堪窥竹素，公馀端合对花神。由来傲吏能兼隐，往事何知问积薪。
答康孟担寄赠四首·其二
作者：卢龙云
朝代：明

窗外禽声竟日闻，午晴花气送馀芬。久随波荡为孤客，拟遣穷愁咏五君。旧侣几逢千里驾，他乡长梦故山云。何当谢却浮名累，挥麈谈诗到日曛。
答康孟担寄赠四首·其四
作者：卢龙云
朝代：明

回首人间万态空，独留山水寄丝桐。尘途扰扰思前日，海国泱泱见大风。车马未成今雨约，烟霞惟慕小山丛。中朝若更求岩穴，召对还应集汉宫。
答康孟担留别
作者：卢龙云
朝代：明

别后怀人水一方，归来宁似客衣裳。江山异地曾留赋，花木还家渐向阳。鞭弭代兴盟有主，风尘游倦思偏长。同声海内如君几，谁许诗名附雁行。
答廖隐君三首
作者：卢龙云
朝代：明

何处远寻高士宅，喜君就我拂云和。好文久自成玄草，断酒年来息白波。开径但招耆作社，安车宁慕礼为罗。风尘似我空驰逐，得比衡门乐事多。结束当年诣阙行，侵寻法署共持平。无冤活狱惭张尉，旧学传经仗伏生。休沐暂随田舍会，篇章谁似鬼神惊。高门异日君家事，已见孙枝迭向荣。齿德由来重月评，词坛兼羡一鸿生。平反我愧文无害，恬寂君方觉有情。玄论几看围屡解，白头宁道盖初倾。阶庭雨露多兰玉，一任儒林自著声。
答廖隐君三首·其一
作者：卢龙云
朝代：明

何处远寻高士宅，喜君就我拂云和。好文久自成玄草，断酒年来息白波。开径但招耆作社，安车宁慕礼为罗。风尘似我空驰逐，得比衡门乐事多。
答廖隐君三首·其三
作者：卢龙云
朝代：明

齿德由来重月评，词坛兼羡一鸿生。平反我愧文无害，恬寂君方觉有情。玄论几看围屡解，白头宁道盖初倾。阶庭雨露多兰玉，一任儒林自著声。
答廖隐君三首·其二
作者：卢龙云
朝代：明

结束当年诣阙行，侵寻法署共持平。无冤活狱惭张尉，旧学传经仗伏生。休沐暂随田舍会，篇章谁似鬼神惊。高门异日君家事，已见孙枝迭向荣。
答张伯子比部
作者：卢龙云
朝代：明

回首看花越廿年，风流文藻故依然。非缘天上无知己，自是人间有谪仙。玩世我同方朔隐，倦游君似马卿贤。相逢欲就餐霞侣，共听庐山瀑布泉。
答张孟奇秘书
作者：卢龙云
朝代：明

玩世优游此日心，岂于名利问升沉。閒身幸许依庐岳，混迹何须羡汉阴。鸟道艰危容拙宦，凤池清切足高吟。琵琶若对江州月，最是新诗豁远襟。
答张懋封有引
作者：卢龙云
朝代：明

春花满地照披筵，谈麈何人接半毡。有客诗情元自畅，临池墨妙更堪怜。邺中词藻谁争丽，稷下风流尔最贤。莫拟琵琶悲怨曲，抚军将觅孝廉船。
答徐仲仁别驾时镇毕节
作者：卢龙云
朝代：明

闽海当年别思频，风烟澒洞渺无津。每缘旧事悲隍鹿，谁遣馀波及涸鳞。天末龙光悬紫气，途长骥足动清尘。干城此日功逾懋，萍梗他乡遇转亲。
答徐内翰见讯
作者：卢龙云
朝代：明

早春曾记傍金台，花下逢君识异才。恩并三朝殊赉渥，班联四辅近颜开。紫宫籍府连东璧，彩笔词垣切上台。清暇子虚如有问，可能促席慰衔杯。
答徐太学
作者：卢龙云
朝代：明

握手他乡各问年，敝裘羸马总萧然。尊如北海宾长集，榻有南州士独贤。去就此时难任性，升沈末路只由天。汉朝故事须公等，诣阙书成合四迁。
答惟学宗侯
作者：卢龙云
朝代：明

见说南州榻屡悬，喜传新咏思翩翩。汉庭宗学推刘向，禹穴奇游慕马迁。胜事花间邀彩笔，尘心竹外涤流泉。惭余潦倒遭时晚，鞭弭词场藉汝先。
答惟学王孙二首
作者：卢龙云
朝代：明

几缘结客傍词林，高论逢君足赏音。薄宦俸囊淹桂玉，淡交朋谊托兰金。并驱鞭弭千秋事，相忆河梁两地心。别后魂销春草绿，每凭新咏豁尘襟。江山曾为远人留，记忆中朝意亦优。策足久多行路叹，量才初试过都游。宦情似奕今于昨，时序如流春复秋。同调知君能念我，客星长望碧云头。
答惟学王孙二首·其一
作者：卢龙云
朝代：明

几缘结客傍词林，高论逢君足赏音。薄宦俸囊淹桂玉，淡交朋谊托兰金。并驱鞭弭千秋事，相忆河梁两地心。别后魂销春草绿，每凭新咏豁尘襟。
答惟学王孙二首·其二
作者：卢龙云
朝代：明

江山曾为远人留，记忆中朝意亦优。策足久多行路叹，量才初试过都游。宦情似奕今于昨，时序如流春复秋。同调知君能念我，客星长望碧云头。
答方伯闇太学
作者：卢龙云
朝代：明

几回明月暗中投，江上寻芳杜若洲。暂可陆沉追酒伴，岂终牢落困书囚。琴缘流水思同调，璧是连城合晚收。却笑天涯羁薄宦，每烦诗句慰淹留。
答族侄子馨旅中见怀
作者：卢龙云
朝代：明

露气沾残暑，秋声送早凉。琴樽怜夜月，书剑返江乡。何日云鹏起，他山雾豹藏。主人能爱客，旅思不须伤。
答族侄广生
作者：卢龙云
朝代：明

九天鹏翮看扶摇，镜里朱颜总易彫。春草池塘思渐远，乌衣门巷聚非遥。倦还鸟雀投林早，争起鱼龙挟雨骄。期尔雄文终遇合，予将白社息烦嚣。
答族弟仲升远寄二首
作者：卢龙云
朝代：明

家园韡萼总争妍，羁旅天涯思独牵。客类楚囚方落落，人言公子并翩翩。青衫谪吏吾兼隐，丹液寻真尔欲仙。神物几时当自合，祥光遥望斗牛连。帘捲西山翠竞流，几同高士集南州。时凭帝子千年阁，最忆元龙百尺楼。暂赋閒居招白社，难将吾道付沧洲。花光紫陌年年在，迟尔长安续胜游。
答族弟仲升远寄二首·其一
作者：卢龙云
朝代：明

家园韡萼总争妍，羁旅天涯思独牵。客类楚囚方落落，人言公子并翩翩。青衫谪吏吾兼隐，丹液寻真尔欲仙。神物几时当自合，祥光遥望斗牛连。
答族弟仲升远寄二首·其二
作者：卢龙云
朝代：明

帘捲西山翠竞流，几同高士集南州。时凭帝子千年阁，最忆元龙百尺楼。暂赋閒居招白社，难将吾道付沧洲。花光紫陌年年在，迟尔长安续胜游。
答易山人
作者：卢龙云
朝代：明

邮亭杯酒昔相别，忆尔难忘白玉羁。秋梦两悬南海月，春风还隔上林枝。经年尺素重来日，万里危楼入望时。勿道武陵堪避俗，桃花流水使人知。
答易山人送腊
作者：卢龙云
朝代：明

春前淑气将舒柳，腊尽馀寒已送梅。愁里酒杯添寂寞，病来诗句废敲推。年光荏苒真虚度，宦业逡巡岂上才。羡尔久盟泉石侣，赏心何限白云隈。
答景源宗侯
作者：卢龙云
朝代：明

论文当日几相亲，佳句传来未厌频。湖上山川成隔岁，江东云树再逢春。远书但劝加餐食，宣室何由问鬼神。自是散曹难报称，每因客梦到枫宸。
答曾启东文学
作者：卢龙云
朝代：明

樗散才名愧豫章，燕金敢自叹留良。寒馀渐见生春色，暗里谁凭识夜光。迟日煖浮千树晓，条风和动百花庄。栽培羡尔多桃李，茅茹还看应会昌。
答李大顺寄怀二首
作者：卢龙云
朝代：明

相违何处觅鸿音，珍重缄题识远心。思入苍葭秋露渺，望穷碧树海云深。风尘似我虚糜禄，山水怜君独抱琴。目极闽南几千里，川原寥绝意难禁。绵绵远道隔星霜，几度思君到海阳。自尔抽簪还雾豹，只凭留舄恋星凰。犹馀岭海甘棠爱，堪笑岷峨畏路长。最是穷愁工著作，却教泉石美词章。
答李大顺寄怀二首·其一
作者：卢龙云
朝代：明

相违何处觅鸿音，珍重缄题识远心。思入苍葭秋露渺，望穷碧树海云深。风尘似我虚糜禄，山水怜君独抱琴。目极闽南几千里，川原寥绝意难禁。
答李大顺寄怀二首·其二
作者：卢龙云
朝代：明

绵绵远道隔星霜，几度思君到海阳。自尔抽簪还雾豹，只凭留舄恋星凰。犹馀岭海甘棠爱，堪笑岷峨畏路长。最是穷愁工著作，却教泉石美词章。
答李张二郡博二首
作者：卢龙云
朝代：明

问月曾同李谪仙，风尘去住感流年。翻从异地思联榻，犹记芳樽恋别筵。海上兵戈烽未息，天涯朋旧梦相悬。八行欲寄加餐字，搔首云间一雁还。薄宦栖迟旅思劳，故人谁与问绨袍。长吟渭北天边树，未识玄都观里桃。旧雨不堪诗伴隔，荒台曾共月轮高。此时对酒空相忆，何处天风下玉璈。
答李张二郡博二首·其一
作者：卢龙云
朝代：明

问月曾同李谪仙，风尘去住感流年。翻从异地思联榻，犹记芳樽恋别筵。海上兵戈烽未息，天涯朋旧梦相悬。八行欲寄加餐字，搔首云间一雁还。
答李张二郡博二首·其二
作者：卢龙云
朝代：明

薄宦栖迟旅思劳，故人谁与问绨袍。长吟渭北天边树，未识玄都观里桃。旧雨不堪诗伴隔，荒台曾共月轮高。此时对酒空相忆，何处天风下玉璈。
答李成白自秋浦寄怀时将适皖潜
作者：卢龙云
朝代：明

君家供奉昔曾游，词赋于今更并留。兴在九华依福地，梦回千里忆皇州。诗因离合思同调，书免浮沉复致邮。闻道皖潜有佳处，固应移棹溯江流。
答李明府
作者：卢龙云
朝代：明

握手谈初洽，察眉喜渐开。不闻中泽雁，且咏北山莱。琴援南山曲，珠投明月胎。大风东海至，白雪郢中来。潘县花何似，陶门柳故栽。图书怀旧业，赓咏喜新裁。老大知无补，经纶愧不才。多君辞物役，乘暇即登台。
答李达卿国宾
作者：卢龙云
朝代：明

吏隐年来寄薄游，几劳尘榻下南州。一从彩鹢江头发，却望碧云天际浮。旧国山川成浪迹，故人书札问穷愁。升沉未向君平卜，到处论交尽胜流。
答李长庚
作者：卢龙云
朝代：明

多年抚字愧功成，窃禄长惭负圣明。宾客为谁誇北海，文章于尔识西京。草茅书就张天觉，鹦鹉才高祢正平。秋好会当随计吏，骏金还自重燕城。
答杨肖韩民部二首
作者：卢龙云
朝代：明

缥缈山光带暮烟，怀人天畔望长悬。诗家景物多寻胜，子舍斑斓递击鲜。系帛书来丹徼外，草玄亭在碧云前。羁愁最恋餐霞侣，况复当春花正妍。出山惭我负流年，更忆林园乐事偏。五老峰辞青嶂外，六朝迹览白门边。身淹薄宦思来日，书至加餐念各天。彩笔纵横知寡和，琼琚报莫为君传。
答杨肖韩民部二首·其一
作者：卢龙云
朝代：明

缥缈山光带暮烟，怀人天畔望长悬。诗家景物多寻胜，子舍斑斓递击鲜。系帛书来丹徼外，草玄亭在碧云前。羁愁最恋餐霞侣，况复当春花正妍。
答杨肖韩民部二首·其二
作者：卢龙云
朝代：明

出山惭我负流年，更忆林园乐事偏。五老峰辞青嶂外，六朝迹览白门边。身淹薄宦思来日，书至加餐念各天。彩笔纵横知寡和，琼琚报莫为君传。
答杨茂才
作者：卢龙云
朝代：明

汉阙频年策治安，雄才敢拟众人看。同时□□相如赋，清世堪弹贡禹冠。燕市和歌如可待，越坛盟好未应寒。邮亭说剑悲离索，长忆君家有镆干。
答林士岩
作者：卢龙云
朝代：明

世事皆观奕，流年总掷梭。悲欢恒易老，得丧定谁多。沧海终须变，浮云任自过。同仇知汝切，无用赋脩戈。
答林存古
作者：卢龙云
朝代：明

知交几寓入行封，每为奇游少定踪。白雪新篇惭下里，黄梅法座识南宗。清秋孰与吟怀壮，薄宦其如旅思浓。到处青山君是客，莫将羁勒笑尘容。
答林无华时自莆中来访因之阳春
作者：卢龙云
朝代：明

世上少知音，与君初握手。文章宦达我难兼，满耳蛙鸣亦何有。九漈壶山类毓奇，见君颇恨识君迟。囊中白雪堪谁和，听尔复赋阳春时。
答林有本先生
作者：卢龙云
朝代：明

当年携伴醉玄都，何似辞荣傲海隅。酒熟持觞狎花鸟，月明摇棹出菰蒲。烽烟东北犹传檄，刍粟西南更援桴。羡尔彩毫舒物外，看山长日混樵苏。
答林生于玄
作者：卢龙云
朝代：明

海滨留渐久，汉阙望逾高。造士功何似，忧时念转劳。迁难超贾傅，贤愧颂王褒。他日长怀处，诗篇咏木桃。
答林生君勉
作者：卢龙云
朝代：明

分符淹远宦，化士岂文翁。桃李无言外，风云变态中。抡才需北阙，奏赋待南宫。海色看鹏运，扶桑晓日红。
答梁公益
作者：卢龙云
朝代：明

上客争虚左，王孙岂自哀。止因怀璞久，翻讶弃繻来。骥足追风远，龙光傍斗开。子虚如有问，谁复马卿才。
答梁宪父兼约玩月
作者：卢龙云
朝代：明

端居澹物虑，守拙薄浮名。托交俱翰墨，多擅五言城。独寡中所谐，谁与竭生平。体骨难自媚，非关无宦情。因之谢束缚，言恋我同声。闭影甘穷巷，扫迹违上京。蓬如张仲蔚，壁类马长卿。与君乍相识，彩笔太纵横。雄篇富磊落，珠玉自分明。千秋谅已足，安用劳此生。为君呼斗酒，长宵坐猎缨。
答梁幼宁明府
作者：卢龙云
朝代：明

出关无复伯鸾诗，赋别还凭慰所之。奔逸未称骐骥步，量移初试鹴鸠司。中朝记忆恩如海，末路驱驰鬓欲丝。几处登临怀旧意，石头风雨益凄其。
答梁文学兼约过小集
作者：卢龙云
朝代：明

宦舍萧然一径深，逢君杖屦喜初临。他乡短刺希投合，流水长桐自赏音。已慕逍遥庄叟达，岂嗟留滞越人吟。春光浩荡堪娱客，绿满池塘柳渐阴。
答梁茂才二首
作者：卢龙云
朝代：明

何处新诗念旧裁，忽传尺素傍愁开。几瞻岭外云边树，犹记尊前月下杯。泉石祇怀寻壑侣，风波宁有济川才。于今夜夜看南极，遥见光华入望来。五岭群峰万叠高，思乡无奈寸心劳。吟边桂树非南国，梦里梅花似法曹。每愧登仙追景倩，空怀纵壑颂王褒。十年自历羊肠遍，牢落风尘一敝袍。
答梁茂才二首·其一
作者：卢龙云
朝代：明

何处新诗念旧裁，忽传尺素傍愁开。几瞻岭外云边树，犹记尊前月下杯。泉石祇怀寻壑侣，风波宁有济川才。于今夜夜看南极，遥见光华入望来。
答梁茂才二首·其二
作者：卢龙云
朝代：明

五岭群峰万叠高，思乡无奈寸心劳。吟边桂树非南国，梦里梅花似法曹。每愧登仙追景倩，空怀纵壑颂王褒。十年自历羊肠遍，牢落风尘一敝袍。
答梅子庾
作者：卢龙云
朝代：明

有客丰神照秋水，胸中磊落谈名理。仙隐如传仙尉家，吴趋大类吴门市。自言负俗寡所谐，难遣风云入壮怀。世上龌龊何足数，客中情绪苦无佳。床头却有书连屋，展向风檐时玩读。雅意难忘对圣贤，此身未肯混流俗。蹑屩行游到秣陵，彩笔还能赋二京。名刺怀来字半灭，尘剑拂时铗自鸣。神交海内谁知己，雄文欲学黄初语。赠我空惭寡和篇，争比龙门得御李。
答汤义仍
作者：卢龙云
朝代：明

薄宦宁愁寄远荒，岭云偏喜近吾乡。论文后会应怀李，载酒何人复姓杨。雪里共听骊唱别，春来苦忆雁书长。君才照乘元堪美，按剑还谁骇夜光。
答清源林生
作者：卢龙云
朝代：明

凤凰鸣昆丘，太液奋鸿鹄。鸒斯蒿下飞，羽翼何局促。人生各有志，小大随所欲。古来贤达流，振响遗空谷。昔余在弱龄，抗志薄时俗。旅游二十春，蹉跎守雌伏。南北万里遥，风尘徒仆仆。燕赵齐鲁墟，周行至海曲。政简讼还稀，幸不迷按牍。公暇寡所营，游神辄汗竹。探讨多会心，俯仰意恒触。微吟但自舒，何知炫群玉。羡子志不凡，千古慕芳躅。匪我平生亲，声气特相属。持论迥时流，摛文复纷郁。倾盖义已投，稽疑念弥笃。寡陋愧前闻，于尔何能淑。淡交惟若斯，相期善自勖。
答清源林生
作者：卢龙云
朝代：明

留良千里未空群，抱璧多年几献君。暂映燃藜山寺月，相随蹑屩海天云。荒斋夜静孤钟歇，远浦潮来一雁闻。即道临邛饶赋客，教人偏诵马卿文。
答温陵蔡生
作者：卢龙云
朝代：明

名家宋殿旧端明，新见长杨重墨卿。世业共推良冶子，英年人道弃繻生。风前翮拟鹏将起，池上毛看凤早鸣。司命君侯谁者是，漫劳相慕比韩荆。
答游宗振时闻有松江之行
作者：卢龙云
朝代：明

一从绾绶出枫宸，十载焦劳任积薪。见尔昂藏知国士，怜余飘泊滞孤臣。方看赵邸归长铗，又向吴江忆细鳞。闻道云间推二陆，此行端称和歌人。
答游山人初春在吴门见怀三首
作者：卢龙云
朝代：明

异地羁愁已渐分，春来花鸟自堪群。朋游祗恨同声远，消息徒劳隔岁闻。王月漫赓椒里颂，客星仍傍海东云。山川吴越俱形胜，芳草王孙却为君。春烟染绿渐盈条，莺语花容次第娇。客里风尘淹日月，天涯书札问渔樵。一官自笑头颅改，双阙长悬道路遥。十八年来虚梦想，还如汉节未归朝。蓬莱宫阙望逾高，吏牍无须叹久劳。燕市自应求騄駬，凉州何用致葡萄。新诗念我能贻远，佳句怜君半入骚。乘兴马江仍进棹，看潮不及广陵涛。
答游山人初春在吴门见怀三首·其一
作者：卢龙云
朝代：明

异地羁愁已渐分，春来花鸟自堪群。朋游祗恨同声远，消息徒劳隔岁闻。王月漫赓椒里颂，客星仍傍海东云。山川吴越俱形胜，芳草王孙却为君。
答游山人初春在吴门见怀三首·其三
作者：卢龙云
朝代：明

蓬莱宫阙望逾高，吏牍无须叹久劳。燕市自应求騄駬，凉州何用致葡萄。新诗念我能贻远，佳句怜君半入骚。乘兴马江仍进棹，看潮不及广陵涛。
答游山人初春在吴门见怀三首·其二
作者：卢龙云
朝代：明

春烟染绿渐盈条，莺语花容次第娇。客里风尘淹日月，天涯书札问渔樵。一官自笑头颅改，双阙长悬道路遥。十八年来虚梦想，还如汉节未归朝。
答潘少临将军
作者：卢龙云
朝代：明

寄梅来驿使，慰我梦思劳。宦拙悲鸿渐，官閒类马曹。登坛应业就，图阁自名高。更拟双龙合，慇勤解佩刀。
答熊楚伯
作者：卢龙云
朝代：明

粤社诗盟见汝才，碧云千里梦初回。山中旧业依丛桂，海畔春阴怅落梅。闻道赋缘招隐就，似怜人尚折腰来。何时得共餐霞侣，涧月岩花照举杯。
答王之绥
作者：卢龙云
朝代：明

漂泊怜君义独高，小斋曾与读离骚。莫愁沈约频移带，拟赠王祥有佩刀。春水五渠江路渺，暮云千里客心劳。长吟两地空相忆，多暇应难似马曹。
答王司封
作者：卢龙云
朝代：明

客舍并州岁乍更，长途匹马又东征。腰肢自觉虚徇禄，奔走由来只为名。北海尊罍思旧处，春风岐路别君情。微才敢附山公启，祇笑嵇康是懒生。
答王存初大行四首有引
作者：卢龙云
朝代：明

汉家嗣业有玄成，倾盖何如止慕荆。洛社漫开真率会，瀛洲初重斗山名。江湖尚识先忧在，云水聊教俗虑清。况是圣朝思宪老，几回侧席不胜情。背郭涟漪漾碧塘，雨馀新绿上茅堂。芙蕖拂艳依秋水，鸥鹭忘机狎野航。谢俗固多难老诀，羁人亦有却愁方。曾同飞盖沾清露，月色溶溶过海棠。龙卧当年忆滞淫，草庐曾自托悲吟。连城岂合终怀璞，流水多应会赏音。帝里风光淹彩笔，家庭乐事寄瑶琴。飞来一片云间月，照见游人此夜心。艺苑何人最白眉，风前闻尔奏朱丝。敢云黄牡皆骊牝，直看飞雄愧伏雌。海上烽烟思赋槊，眼中景物类观棋。知君使节乘春下，花信先传梦草池。
答王存初大行四首有引·其一
作者：卢龙云
朝代：明

汉家嗣业有玄成，倾盖何如止慕荆。洛社漫开真率会，瀛洲初重斗山名。江湖尚识先忧在，云水聊教俗虑清。况是圣朝思宪老，几回侧席不胜情。
答王存初大行四首有引·其三
作者：卢龙云
朝代：明

龙卧当年忆滞淫，草庐曾自托悲吟。连城岂合终怀璞，流水多应会赏音。帝里风光淹彩笔，家庭乐事寄瑶琴。飞来一片云间月，照见游人此夜心。
答王存初大行四首有引·其二
作者：卢龙云
朝代：明

背郭涟漪漾碧塘，雨馀新绿上茅堂。芙蕖拂艳依秋水，鸥鹭忘机狎野航。谢俗固多难老诀，羁人亦有却愁方。曾同飞盖沾清露，月色溶溶过海棠。
答王存初大行四首有引·其四
作者：卢龙云
朝代：明

艺苑何人最白眉，风前闻尔奏朱丝。敢云黄牡皆骊牝，直看飞雄愧伏雌。海上烽烟思赋槊，眼中景物类观棋。知君使节乘春下，花信先传梦草池。
答王皞如太学二首
作者：卢龙云
朝代：明

一别江干几岁华，纵横彩笔屡生花。菰城夜月怀偏远，桂苑秋风望转赊。贻我漫同青玉案，逢人休道紫金沙。雕虫祇合居王后，已识长杨重汉家。消息东南迥不闻，每缘篇咏辄思君。环桥礼乐趋晨旭，两地壶觞隔夕曛。赤帜先登才独步，白门重聚意俱勤。新诗持赠辉双璧，相忆何如但暮云。
答王皞如太学二首·其一
作者：卢龙云
朝代：明

一别江干几岁华，纵横彩笔屡生花。菰城夜月怀偏远，桂苑秋风望转赊。贻我漫同青玉案，逢人休道紫金沙。雕虫祇合居王后，已识长杨重汉家。
答王皞如太学二首·其二
作者：卢龙云
朝代：明

消息东南迥不闻，每缘篇咏辄思君。环桥礼乐趋晨旭，两地壶觞隔夕曛。赤帜先登才独步，白门重聚意俱勤。新诗持赠辉双璧，相忆何如但暮云。
答罗太学
作者：卢龙云
朝代：明

海月当空岛雾消，片心难忘故山樵。远书漫劝加餐食，高咏堪凭慰寂寥。云树岭边思共渺，露茎天外望俱遥。已闻历国骅骝去，喜见轻蹄逐电骄。
答罗尊生
作者：卢龙云
朝代：明

阅世知音少，何因遇子期。每看高士传，愧勒北山移。艺苑交如石，流年鬓易丝。霜蹄开道路，历国总称奇。
答罗秀卿武进
作者：卢龙云
朝代：明

年来拊髀重推轮，羡尔恩从阙下新。仗剑鹰扬当异域，借筹虎略已先人。黄龙便拟寒毡酪，白雉还须款介鳞。何日功成报天子，云台堪并汉勋臣。
答罗茂才兼送南归
作者：卢龙云
朝代：明

萍蓬天外忆罗浮，客路风霜感百忧。孤鹤唳穷千里月，断鸿声彻九江秋。时情漫道同云薄，往事都教付水流。悬榻自知惭仲举，可能徐孺共淹留。
答董叔远
作者：卢龙云
朝代：明

襄野何从访具茨，白云无地不心怡。几年道路松荒日，一径蓬蒿鸟倦时。天子尚思游猎赋，硕人偏爱考槃诗。秋光亦自堪娱客，可负尊前菊满篱。
答蔡孝廉时春试后南还
作者：卢龙云
朝代：明

谁从鳞羽识虬鸾，喜尔翩翩汉魏坛。北望太行悲远道，南来禹穴得奇观。里中白雪歌弥寡，天上繁星色正寒。愧我并驱时已暮，新诗宁合更传看。
答蔡民部
作者：卢龙云
朝代：明

久羁山县僻，怅忆暮云遥。鱼素稀沧海，鸿冥薄赤霄。尘樊知久隔，乐事喜初饶。谷口谁堪似，濠梁客并招。携壶多选胜，倚棹半听潮。未可因明月，吹笙伴子乔。
答袁大观
作者：卢龙云
朝代：明

苦雨阴霾黯不舒，临岐驻马意何如。已应走卒知君实，那得中朝问子虚。握手赠言千里思，加餐念旧隔年书。江风纵与滕王便，尚隔舟帆一月馀。
答袁彦可
作者：卢龙云
朝代：明

回首金台下，如君意独长。开尊同雪色，并骑挹春光。袂忍看花别，鞭因折柳扬。新诗时把玩，慰我九回肠。
答诸叔侄劝驾二首
作者：卢龙云
朝代：明

远道迢遥忆帝城，懒从潘岳赋西征。自非白社皆尘境，独有青山不世情。客路烟波愁易倦，閒居风月喜双清。竹林小阮偏多兴，我亦沙鸥恋旧盟。回首风尘满凤城，朔云不断雁南征。游人自厌冰霜苦，倦客偏多湖海情。闭户已能甘寂寞，登车谁与共澄清。谢家群从多兰玉，次第还参上国盟。
答诸叔侄劝驾二首·其一
作者：卢龙云
朝代：明

远道迢遥忆帝城，懒从潘岳赋西征。自非白社皆尘境，独有青山不世情。客路烟波愁易倦，閒居风月喜双清。竹林小阮偏多兴，我亦沙鸥恋旧盟。
答诸叔侄劝驾二首·其二
作者：卢龙云
朝代：明

回首风尘满凤城，朔云不断雁南征。游人自厌冰霜苦，倦客偏多湖海情。闭户已能甘寂寞，登车谁与共澄清。谢家群从多兰玉，次第还参上国盟。
答谢伯高刺史
作者：卢龙云
朝代：明

江光澄似练，吾忆谢玄晖。五马称良牧，双鱼念远违。衰迟惭宦达，留滞感知希。羡尔来三辅，声名满帝畿。
答谭金吾兄弟
作者：卢龙云
朝代：明

自昔同桑梓，而今隔异方。非随鹓鹭侣，那识蕙兰香。金是燕台重，珠元合浦光。翩翩鸿渐羽，喜近五云翔。旅酒皆无赖，逢君即故乡。遏云歌屡发，邀月兴偏狂。文武声俱茂，衣冠泽自芳。风尘驱俗吏，别思转堪伤。
答谭金吾兄弟·其一
作者：卢龙云
朝代：明

自昔同桑梓，而今隔异方。非随鹓鹭侣，那识蕙兰香。金是燕台重，珠元合浦光。翩翩鸿渐羽，喜近五云翔。
答谭金吾兄弟·其二
作者：卢龙云
朝代：明

旅酒皆无赖，逢君即故乡。遏云歌屡发，邀月兴偏狂。文武声俱茂，衣冠泽自芳。风尘驱俗吏，别思转堪伤。
答赠少司马陈公二首
作者：卢龙云
朝代：明

百丈鳌山带紫霞，修真几度转河车。抛书午倦惟看竹，操笔年来更梦花。司马园开耆会胜，太丘门聚德星华。安车会见来天上，欢舞还应遍万家。东山岁月混烟霞，汉阙千秋待小车。温室尚留当日树，玄都重看旧时花。两朝经济推人杰，一代文章见国华。共拟主恩思故剑，老成端不负皇家。
答赠少司马陈公二首·其一
作者：卢龙云
朝代：明

百丈鳌山带紫霞，修真几度转河车。抛书午倦惟看竹，操笔年来更梦花。司马园开耆会胜，太丘门聚德星华。安车会见来天上，欢舞还应遍万家。
答赠少司马陈公二首·其二
作者：卢龙云
朝代：明

东山岁月混烟霞，汉阙千秋待小车。温室尚留当日树，玄都重看旧时花。两朝经济推人杰，一代文章见国华。共拟主恩思故剑，老成端不负皇家。
答赠少司马陈公二首为宋黄勉斋先生竖坊兼立其裔孙奉祀答周文学二首·其一
作者：卢龙云
朝代：明
体裁：七言律诗

想像遗踪五百年，溪山留胜尚依然。一时厉禁浑无恙，万古斯文赖有缘。仰止将兴闽绝学，景行端藉曾多贤。讲堂况复馀光霁，桃李当春已自妍。
答赵仁甫秋日见怀
作者：卢龙云
朝代：明

公馀一榻为南州，乘兴谁堪并子猷。混迹久甘牛马应，神交偏忆凤鸾俦。栖迟尔傍山中社，摇落余怜海上秋。试问东篱餐菊后，几人邀月共登楼。
答赵孝廉
作者：卢龙云
朝代：明

满目风涛祇自伤，十年回首笑为郎。含沙每恨形难见，下石翻愁计易长。畏路岂须悲失马，高冈谁为惜鸣凰。樗材止合甘留滞，潦倒江湖忆庙廊。
答车一中
作者：卢龙云
朝代：明

异乡为客混风尘，薄宦相从似买邻。世态共看思往事，主恩初下及孤臣。蛾眉渐老应难妒，鸡肋微名岂遂湮。汉室谈经推董相，早将三策为君陈。
答车一中明府
作者：卢龙云
朝代：明

辞荣得早遂樵渔，秫酿方饶百斛储。坐有车公堪共乐，歌齐郢里更谁如。尘中暂许随高会，花外时劳望小车。却笑王程催道路，可能长日奉篮舆。
答邓介繁二首
作者：卢龙云
朝代：明

多君乘兴日，愧我远游人。道路皆羁旅，枌榆念结邻。曲高弥和寡，交淡却情真。鞭弭中原足，堪谁作后尘。岁月疲奔走，江湖信梗萍。歌惭郢里调，文谢北山铭。旅舍怜今雨，他乡望客星。迢迢孤棹远，天外数峰青。
答邓介繁二首·其一
作者：卢龙云
朝代：明

多君乘兴日，愧我远游人。道路皆羁旅，枌榆念结邻。曲高弥和寡，交淡却情真。鞭弭中原足，堪谁作后尘。
答邓介繁二首·其二
作者：卢龙云
朝代：明

岁月疲奔走，江湖信梗萍。歌惭郢里调，文谢北山铭。旅舍怜今雨，他乡望客星。迢迢孤棹远，天外数峰青。
答邓介繁远寄二首
作者：卢龙云
朝代：明

岁月疲奔走，山林道转尊。水云淹粤海，吏隐忆江藩。命驾谁千里，长城自五言。汉文称有道，何日更承恩。寄兴多山水，凭谁为赏音。远书仍问业，异地更论心。牛马风难及，鱼鸿信易沈。何时花月夜，杯酒复同临。
答邓介繁远寄二首·其一
作者：卢龙云
朝代：明

岁月疲奔走，山林道转尊。水云淹粤海，吏隐忆江藩。命驾谁千里，长城自五言。汉文称有道，何日更承恩。
答邓介繁远寄二首·其二
作者：卢龙云
朝代：明

寄兴多山水，凭谁为赏音。远书仍问业，异地更论心。牛马风难及，鱼鸿信易沈。何时花月夜，杯酒复同临。
答郑介繁二首
作者：卢龙云
朝代：明

忆昔河梁欲别时，魂销春草咏君诗。风尘墨绶思何补，山水朱弦负所知。吴下吕蒙惊见异，洛中张翰惜归迟。巡檐正值梅堪索，乘兴奚囊好复随。虚堂阒寂掩蒿莱，对酒新诗每独裁。心逐冥鸿宜客傲，赋从倚马识君才。几回并就停云句，何似同倾问月杯。霜菊向残犹未落，东篱迟尔共徘徊。
答郑介繁二首·其一
作者：卢龙云
朝代：明

忆昔河梁欲别时，魂销春草咏君诗。风尘墨绶思何补，山水朱弦负所知。吴下吕蒙惊见异，洛中张翰惜归迟。巡檐正值梅堪索，乘兴奚囊好复随。
答郑介繁二首·其二
作者：卢龙云
朝代：明

虚堂阒寂掩蒿莱，对酒新诗每独裁。心逐冥鸿宜客傲，赋从倚马识君才。几回并就停云句，何似同倾问月杯。霜菊向残犹未落，东篱迟尔共徘徊。
答郑伯育远寄四首
作者：卢龙云
朝代：明

错落新篇炫彩霞，来从通德郑君家。怜余市语曾三至，羡尔遗经尚五车。渺渺千山迟过雁，盈盈一水望仙槎。相期志业初无量，争奈尘途鬓欲华。贤书早晚达承明，暂向归鸿听友声。策足久淹奔逸步，论心不尽别离情。游梁孰可方枚叔，入洛谁当荐士衡。一自临岐成远隔，江东回首暮云平。每忆论文怅未同，诗陈大国见遗风。攀辕往日山阴叟，失马何年塞上翁。豹隐但馀岩雾白，鹏抟应带海霞红。河清莫道端难俟，亦有挥戈日再中。旅怀萧瑟又逢秋，葭水迢遥思旧游。为恋主恩仍上国，敢云吾道只沧洲。私疑晚暮将何补，却笑卑微孰肯休。寄语昔时同学者，云霄终见凤鸾俦。
答郑伯育远寄四首·其一
作者：卢龙云
朝代：明

错落新篇炫彩霞，来从通德郑君家。怜余市语曾三至，羡尔遗经尚五车。渺渺千山迟过雁，盈盈一水望仙槎。相期志业初无量，争奈尘途鬓欲华。
答郑伯育远寄四首·其三
作者：卢龙云
朝代：明

每忆论文怅未同，诗陈大国见遗风。攀辕往日山阴叟，失马何年塞上翁。豹隐但馀岩雾白，鹏抟应带海霞红。河清莫道端难俟，亦有挥戈日再中。
答郑伯育远寄四首·其二
作者：卢龙云
朝代：明

贤书早晚达承明，暂向归鸿听友声。策足久淹奔逸步，论心不尽别离情。游梁孰可方枚叔，入洛谁当荐士衡。一自临岐成远隔，江东回首暮云平。
答郑伯育远寄四首·其四
作者：卢龙云
朝代：明

旅怀萧瑟又逢秋，葭水迢遥思旧游。为恋主恩仍上国，敢云吾道只沧洲。私疑晚暮将何补，却笑卑微孰肯休。寄语昔时同学者，云霄终见凤鸾俦。
答郑纬文司理
作者：卢龙云
朝代：明

雀罗幽寂掩柴荆，祗许求羊狎旧盟。独鹤九皋千里梦，冥鸿两地尺书情。篇诗已幸分玄草，杯酒何由对落英。世事浮沉君自见，息机羡尔早遗荣。
答郭茂才二首
作者：卢龙云
朝代：明

几年奔逐愧飞黄，去矣怜君酒一觞。但使高台收骏骨，何言末路有羊肠。徘徊别意看新柳，淡荡春风入野棠。后会不知何处是，每依北斗望龙光。杯酒临岐别友生，一时去住却关情。恩仍凤阙随新牒，义似鸡坛恋旧盟。芳草王孙游渐远，绿波南浦雨初晴。上林托猎君应赋，得意还能荐马卿。
答郭茂才二首·其一
作者：卢龙云
朝代：明

几年奔逐愧飞黄，去矣怜君酒一觞。但使高台收骏骨，何言末路有羊肠。徘徊别意看新柳，淡荡春风入野棠。后会不知何处是，每依北斗望龙光。
答郭茂才二首·其二
作者：卢龙云
朝代：明

杯酒临岐别友生，一时去住却关情。恩仍凤阙随新牒，义似鸡坛恋旧盟。芳草王孙游渐远，绿波南浦雨初晴。上林托猎君应赋，得意还能荐马卿。
答钟茂才二首
作者：卢龙云
朝代：明

一别逾三纪，鱼鸿各渺然。赋才推并美，蹇步愧余先。雾豹宁终隐，云鹏拟共翩。桑榆犹未晚，挥霍待龙渊。钟子元同调，知音近转疏。摛文皆五凤，念旧更双鱼。一水蒹葭外，层霄羽翼初。暮云思握手，赋奏待公车。
答钟茂才二首·其一
作者：卢龙云
朝代：明

一别逾三纪，鱼鸿各渺然。赋才推并美，蹇步愧余先。雾豹宁终隐，云鹏拟共翩。桑榆犹未晚，挥霍待龙渊。
答钟茂才二首·其二
作者：卢龙云
朝代：明

钟子元同调，知音近转疏。摛文皆五凤，念旧更双鱼。一水蒹葭外，层霄羽翼初。暮云思握手，赋奏待公车。
答钱五卿郡丞
作者：卢龙云
朝代：明

虞山琴水隔风烟，屈指离亭十八年。时拟听莺仍拜阙，岂应携鹤遂归田。遗荣逸意游云外，求旧徵书待日边。诗卷茶炉知念我，山阴难放子猷船。
答钱虞伯二首有引
作者：卢龙云
朝代：明

海内同声几慕韩，诗盟好在未应寒。怀人葭水露初白，感物枫林叶尽丹。语及千秋惭下里，来从异地对南冠。公馀野服堪萧散，玩世何须道有官。盈盈一水动相闻，入坐翩翩更不群。世路惊心谁比我，词坛执耳几如君。才情半写诗中画，意气曾悬日暮云。倾盖剧谈知莫逆，不妨握麈到斜曛。
答钱虞伯二首有引·其一
作者：卢龙云
朝代：明

海内同声几慕韩，诗盟好在未应寒。怀人葭水露初白，感物枫林叶尽丹。语及千秋惭下里，来从异地对南冠。公馀野服堪萧散，玩世何须道有官。
答钱虞伯二首有引·其二
作者：卢龙云
朝代：明

盈盈一水动相闻，入坐翩翩更不群。世路惊心谁比我，词坛执耳几如君。才情半写诗中画，意气曾悬日暮云。倾盖剧谈知莫逆，不妨握麈到斜曛。
答陈以哲孝廉
作者：卢龙云
朝代：明

芳庭繁玉树，仙岛护灵椿。千岁讵云祝，四时且共春。箕裘行继美，诗礼日相亲。凤作朝阳瑞，麟为公子振。明经业已远，通德望逾新。辉览翔千仞，才华越众伦。称诗无大历，著论失先秦。我本穷愁客，君怜逆旅人。曲高惭和拙，道合得交神。握手皆良晤，追踪却后尘。多时嗟潦倒，随地起吟呻。岁稔官输足，人和乐事均。书劳绩未著，奉职理方循。奖溢踰华衮，心忧负紫宸。止应随物役，何以奉皇纶。有美承家学，多贤萃里仁。伫观荣镐宴，何但洽周醇。璧自连城贵，那堪伪乱真。
答陈参知
作者：卢龙云
朝代：明

绿杨垂荫草初芳，作伴青春去路长。飞梦已悬招隐桂，离情多赠合欢棠。归心正喜随单骑，晚食何须及万羊。伏枥壮心销欲尽，不缘知己强为良。
答陈子东
作者：卢龙云
朝代：明

少年追昔日，观国早为宾。廿载称牛马，何时问鬼神。世多轻傲吏，吾自佩先民。却喜归三径，花间任葛巾。
答陈子成秋夕见怀二首
作者：卢龙云
朝代：明

西风摇落正悲秋，月下听鸿独上楼。宾馆尚悬徐孺榻，仙踪谁并李膺舟。解传鹦鹉惊人赋，未爱鹔鹴贳酒裘。乘兴若来应共醉，何须还棹剡溪头。草堂幽寂枉瑶篇，何处尊开白雁前。异地长怀人似玉，良宵几待月初弦。了无奇字堪相问，莫把新诗更与传。鞭弭中原看此日，预期金石为君镌。
答陈子成秋夕见怀二首·其一
作者：卢龙云
朝代：明

西风摇落正悲秋，月下听鸿独上楼。宾馆尚悬徐孺榻，仙踪谁并李膺舟。解传鹦鹉惊人赋，未爱鹔鹴贳酒裘。乘兴若来应共醉，何须还棹剡溪头。
答陈子成秋夕见怀二首·其二
作者：卢龙云
朝代：明

草堂幽寂枉瑶篇，何处尊开白雁前。异地长怀人似玉，良宵几待月初弦。了无奇字堪相问，莫把新诗更与传。鞭弭中原看此日，预期金石为君镌。
答陈生子东
作者：卢龙云
朝代：明

风尘淹作宦，朋旧几登仙。远是匡衡牒，先谁祖逖鞭。羊肠惊尚怯，豹尾望空悬。奏课知无补，深惭汉吏贤。
答陈生心文
作者：卢龙云
朝代：明

远海缄书一雁传，品题国士忆当年。郁袍未动朱衣赏，蓉镜堪期御墨鲜。乡似并州心独切，庄如陆氏意俱悬。骅骝本自轻千里，更向长途早着鞭。
答陈生心文
作者：卢龙云
朝代：明

遇合从今却未迟，暗投当日不须悲。冲牛夜色依然紫，问马天机竟是骊。莲锷渐看出匣后，霜蹄还待过都时。槐黄转盻秋期近，念我宁惭报玖诗。
答霍益芳自山中寄怀
作者：卢龙云
朝代：明

名山多副墨，水石更堪娱。嗜古翻成癖，探奇却类迂。我犹淹拙宦，君亦著潜夫。意气应相许，何能学破觚。
答颜生半千
作者：卢龙云
朝代：明

江湖几度客为星。烟水茫茫忆聚萍。钱谷未须论宦绩，风云有待赋湘灵。持筹似我心偏苦，校艺怜君鬓尚青。门下侯芭谁者是，他年应为守玄经。
答高正甫赠别二首
作者：卢龙云
朝代：明

拙已无三异，狂初学四明。暮云连树渺，孤鹤伴琴清。走马为迁客，听莺恋友生。骊歌新柳外，无奈别离声。上林春事好，谁与问花神。我愧愁为敌，人知懒是真。漂零随世态，奔轶望京尘。纵有渑池翼，那堪白发新。
答高正甫赠别二首·其一
作者：卢龙云
朝代：明

拙已无三异，狂初学四明。暮云连树渺，孤鹤伴琴清。走马为迁客，听莺恋友生。骊歌新柳外，无奈别离声。
答高正甫赠别二首·其二
作者：卢龙云
朝代：明

上林春事好，谁与问花神。我愧愁为敌，人知懒是真。漂零随世态，奔轶望京尘。纵有渑池翼，那堪白发新。
答高正甫郡伯
作者：卢龙云
朝代：明

离筵冬尽忆分岐，晚出翻惭早退时。清尚已耽香社隐，微名初附白云司。莺花自美閒居赋，猿鹤偏教俗状窥。似尔著书深岁月，何人不慕子云奇。
答麦养明处士
作者：卢龙云
朝代：明

久逐风尘驱道路，暂来休沐出郊畿。少微自动烟霞色，南极长悬涧壑辉。旧德镇浮轻组绶，新篇寄远尽珠玑。凤雏已长丹山翮，伫见层霄向日飞。
答黄元卿太学元旦立春之作
作者：卢龙云
朝代：明

钟声隐隐漏声迟，曙色含春傍虎闱。帝里山川开淑候，词林鞭弭羡雄飞。每因结客怜同调，岂为登楼赋式微。伫听京华消息好，临江何用送将归。
答黄全之
作者：卢龙云
朝代：明

结发事篇翰，游心竹素园。一赴公车召，乃自涉烦喧。中复罹世网，邅回守故樊。雌伏十馀载，安能凌风翻。艰危保末路，祗用拙自存。多君谢尘壒，丘壑道弥尊。荣名非所宝，诗书日讨论。八十神逾王，操觚累万言。眷念同声者，忘年等弟昆。殷勤几百里，椷寄道寒暄。而我滞行役，难逢笑语温。岂不慕高义，何日访衡门。
答黄季重二首
作者：卢龙云
朝代：明

不浅春晖恋，仍淹九万程。风尘过逆旅，逢掖守诸生。旧学潜心富，新诗彻骨清。远来君自见，多是为同声。天涯羁薄宦，留滞惜年光。琴静馀单父，车驱自太行。气佳秋日夕，风洒客衣裳。白雪依然在，承家业擅长。
答黄季重二首·其一
作者：卢龙云
朝代：明

不浅春晖恋，仍淹九万程。风尘过逆旅，逢掖守诸生。旧学潜心富，新诗彻骨清。远来君自见，多是为同声。
答黄季重二首·其二
作者：卢龙云
朝代：明

天涯羁薄宦，留滞惜年光。琴静馀单父，车驱自太行。气佳秋日夕，风洒客衣裳。白雪依然在，承家业擅长。
答黄将军
作者：卢龙云
朝代：明

海上楼船系夕阳，弯弓何日挂扶桑。时平独抱匡时略，客久多从结客场。白堕每邀山月上，绿沉閒卧野花香。怪来横槊新篇富，最喜沧波静不扬。
答黄汝纶
作者：卢龙云
朝代：明

记忆邯郸道，真从梦里看。弹冠先达笑，行路古来难。满目纷时态，贞心独岁寒。风尘俱异域，握手慰加餐。
答黄用砺明府
作者：卢龙云
朝代：明

倦游敢道息图南，白社诗篇癖自耽。天地风尘元易厌，渔樵生计也曾谙。五湖新水供垂钓，三径閒云引盍簪。知尔玄言今既就，问奇谁复似桓谭。
经保昌珠玑巷为吾族故里
作者：卢龙云
朝代：明

念载事行役，九度经兹里。春风桃李开，缅然思故址。宋室当盛时，居此亦洵美。田庐广且饶，烽烟净不起。牛羊日夕来，霞光照山紫。岁岁看梅花，春事复伊始。酾酒洽比邻，室迩幸相倚。世事有变更，大难起宫珥。玉石恐俱焚，相携并南徙。我祖见实优，登樵思爰止。卜宅樵之阳，艰难自疆理。由宋及盛明，倏逾三十纪。耕凿慕诗书，贻谋永孙子。伊余自弱龄，微尚耽图史。通籍忝朝簪，优游藉先祉。蹇拙仍滞留，岁月奔如驶。起家复北游，仗策重经此。坐恐春华歇，出若山灵耻。夙昔慕亢宗，抚心良未已。
绥宁候夫役不至留者逾日漫成三首
作者：卢龙云
朝代：明

行路难如此，山程信宿留。尚馀庄舄咏，再上仲宣楼。旅况真无赖，乡心不自由。望中分楚粤，云外忆芳洲。几日秋将尽，山中叶乱飞。凄凉时物改，漂泊旅心违。王事应难缓，他乡孰可依。故人犹在远，云树转霏微。计程殊不定，鸟道未全过。目断来鸿少，心惊叱驭多。梦随乡思渺，寒奈客衣何。咫尺川原隔，中流想棹歌。
绥宁候夫役不至留者逾日漫成三首·其一
作者：卢龙云
朝代：明

行路难如此，山程信宿留。尚馀庄舄咏，再上仲宣楼。旅况真无赖，乡心不自由。望中分楚粤，云外忆芳洲。
绥宁候夫役不至留者逾日漫成三首·其三
作者：卢龙云
朝代：明

计程殊不定，鸟道未全过。目断来鸿少，心惊叱驭多。梦随乡思渺，寒奈客衣何。咫尺川原隔，中流想棹歌。
绥宁候夫役不至留者逾日漫成三首·其二
作者：卢龙云
朝代：明

几日秋将尽，山中叶乱飞。凄凉时物改，漂泊旅心违。王事应难缓，他乡孰可依。故人犹在远，云树转霏微。
罗母太宜人八十二首
作者：卢龙云
朝代：明

南陆清和始，北堂燕喜初。会成青鸟信，恩重紫鸾书。五马何妨远，三鳣自不虚。盈阶多宝树，雨露更何如。报道瑶池宴，君家萼绿华。已看珈是玉，更美枣如瓜。丹诏衔双凤，琼浆进九霞。年年歌寿母，乐事总堪誇。
罗母太宜人八十二首·其一
作者：卢龙云
朝代：明

南陆清和始，北堂燕喜初。会成青鸟信，恩重紫鸾书。五马何妨远，三鳣自不虚。盈阶多宝树，雨露更何如。
罗母太宜人八十二首·其二
作者：卢龙云
朝代：明

报道瑶池宴，君家萼绿华。已看珈是玉，更美枣如瓜。丹诏衔双凤，琼浆进九霞。年年歌寿母，乐事总堪誇。
署中再赏牡丹
作者：卢龙云
朝代：明

冉冉流光春复妍，娟娟锦萼色相鲜。不妨酒态如前度，更与花神叙隔年。旧侣同声思正渺，新知握手兴逾偏。赏心岁岁人非昨，他雨谁当续咏篇。
署中连赏牡丹呈周姚苏谭四曹长共三首
作者：卢龙云
朝代：明

公馀呼酒问花神，秋署何缘别有春。林萼已堪过魏紫，樽醪况复得周醇。一时折柬俱能至，竟日飞觞未厌频。醉后天香衣更染，宝阑嘱护露华新。奇葩昔日美姚黄，清署依然擅众芳。酒态未应孤酒圣，花期谁更负花王。开帘秀色辉瑶席，授简飞香溢锦囊。多少向阳誇丽质，何如新艳出东皇。列署名花次第开，招邀几度狎传杯。芳辰已渐看春去，胜赏宁辞结伴来。韡萼并迎新雨露，灵根细认旧栽培。樽前绣句多难和，彩笔何当后会催。
署中连赏牡丹呈周姚苏谭四曹长共三首·其一
作者：卢龙云
朝代：明

公馀呼酒问花神，秋署何缘别有春。林萼已堪过魏紫，樽醪况复得周醇。一时折柬俱能至，竟日飞觞未厌频。醉后天香衣更染，宝阑嘱护露华新。
署中连赏牡丹呈周姚苏谭四曹长共三首·其三
作者：卢龙云
朝代：明

列署名花次第开，招邀几度狎传杯。芳辰已渐看春去，胜赏宁辞结伴来。韡萼并迎新雨露，灵根细认旧栽培。樽前绣句多难和，彩笔何当后会催。
署中连赏牡丹呈周姚苏谭四曹长共三首·其二
作者：卢龙云
朝代：明

奇葩昔日美姚黄，清署依然擅众芳。酒态未应孤酒圣，花期谁更负花王。开帘秀色辉瑶席，授简飞香溢锦囊。多少向阳誇丽质，何如新艳出东皇。
美女篇
作者：卢龙云
朝代：明

燕赵有佳人，羞作凡家妇。少心在深闺，步履不轻举。十三学画眉，十五工织组。绿鬓整新妆，膏沐时为理。荆玉镂华簪，大秦珠作珥。木难间珊瑚，黄金饰翠羽。佩以青琅玕，罗袂翩翩举。吐气若兰馨，未为金屋贮。常恐群芳歇，缅然怀独处。玉帛将充庭，闻者慕俦侣。秉尚实自殊，媒氏亦何苦。愿以金石心，及时配君子。
老人星
作者：卢龙云
朝代：明

天上年何极，长瞻寿有星。五云连碧落，万里映珠庭。处士潜光久，贤人聚德馨。由来俱借耀，千仞烛高冥。
胡正甫仪部招集绿萝园
作者：卢龙云
朝代：明

永日呼朋选胜来，此中图画信天开。为山巧结巢云洞，近水先营得月台。绿满纤萝垂户外，粉含新竹旁墙隈。葵榴艳夺沿堤柳，松桧森连夹路槐。绕槛总成书带草，盈阶多似蔓金苔。桥通积石琼为岛，帘捲芳丛绣作堆。地僻尽堪容笑傲，境幽原已绝氛埃。开尊北海时盈座，飞盖西园待上才。日映花光摇握麈，风吹鸟韵送传杯。辋川未乏裴王侣，醉笔同挥九万枚。
胡陈二参军父子洎姚韩诸君同集河亭各用姓为韵
作者：卢龙云
朝代：明

清秋亭榭对呼卢，酒美秦淮屡续沽。星聚两家均父子，云来千里几朋徒。临流境寂心如洗，狎坐诗成兴不孤。未醉岂妨仍夜饮，已留江月照归途。
腊日饮李达卿国宾宅
作者：卢龙云
朝代：明

年华江国递相催，公暇同君一举杯。日晚歌声箫史凤，岁寒花节寿阳梅。吴钩旧美传家重，徐榻新知为客开。醉别已先期后会，许随诗伴赏春来。
腊月朔日伯起招同诸公赏雪
作者：卢龙云
朝代：明

一冬犹未雪，此日喜同看。极目琼楼远，开帘玉宇寒。丰年仍兆瑞，高会总成欢。郢调君应富，歌来和正难。
自乡返城喜春雨沾足兼闻欲罢矿税释建言得罪诸臣
作者：卢龙云
朝代：明

我初返旧疆，原野尚枯赤。油云忽四兴，甘澍满田泽。农人相慰欢，举趾盈阡陌。今年复有秋，卒岁仍有获。返棹珠江濆，恒情倍自适。共道圣明朝，燔然悯疾阨。有诏及闾阎，苛条尽蠲革。欣跃遍群黎，若旱逢膏液。造物本无私，皇仁亦自辟。胥颂圣同天，里巷今安席。早晚下徵书，岩穴搜贤硕。伫见东山人，弹冠趋禁掖。
自君之出矣二首
作者：卢龙云
朝代：明

自君之出矣，何地不堪愁。明月两乡照，霜寒更入楼。自君之出矣，时序速如梭。雪里春将动，流光一岁过。
自君之出矣二首·其一
作者：卢龙云
朝代：明

自君之出矣，何地不堪愁。明月两乡照，霜寒更入楼。
自君之出矣二首·其二
作者：卢龙云
朝代：明

自君之出矣，时序速如梭。雪里春将动，流光一岁过。
自城中还至乡园二首
作者：卢龙云
朝代：明

阒寂樵山下，先人一敝庐。好游经岁别，避乱更城居。阴德于门旧，遗经邺架馀。暂归环眺伫，何日遂吾初。祖泽贻遗远，亲庭嗣述来。山林欢未足，风木思堪哀。魂魄思丰沛，班斓忆老莱。满庭今对客，笑口未曾开。
自城中还至乡园二首·其一
作者：卢龙云
朝代：明

阒寂樵山下，先人一敝庐。好游经岁别，避乱更城居。阴德于门旧，遗经邺架馀。暂归环眺伫，何日遂吾初。
自城中还至乡园二首·其二
作者：卢龙云
朝代：明

祖泽贻遗远，亲庭嗣述来。山林欢未足，风木思堪哀。魂魄思丰沛，班斓忆老莱。满庭今对客，笑口未曾开。
自文安舟行至武清二首
作者：卢龙云
朝代：明

作客元无定，公馀亦胜游。泥涂方驻马，野水共乘舟。帆挂中川月，舷鸣雨岸秋。江湖思不尽，渔火满汀洲。蓟北三年客，常愁马足尘。平川理舟楫，清夜下江津。秋夜穿蒲苇，波光共羽鳞。莼鲈思未得，亦自慰征人。
自文安舟行至武清二首·其一
作者：卢龙云
朝代：明

作客元无定，公馀亦胜游。泥涂方驻马，野水共乘舟。帆挂中川月，舷鸣雨岸秋。江湖思不尽，渔火满汀洲。
自文安舟行至武清二首·其二
作者：卢龙云
朝代：明

蓟北三年客，常愁马足尘。平川理舟楫，清夜下江津。秋夜穿蒲苇，波光共羽鳞。莼鲈思未得，亦自慰征人。